text:
Simón Bolívar
Si Simón José Antonio de la Santísima Trinidad Bolívar Palacios y Blanco kun labawng nailhan nga si Simón Bolívar (natawo niadtong Hulyo 24, 1783 sa Caracas, Kapitansya Heneral sa Venezuela – namatay niadtong Disyebre 17, 1830, sa Santa Marta, Gran Colombia (karon Colombia) maong usa sa mga labing makahuloganong pangulo sa Hispanikanhong Amerika nga magmadaugong pakigbisog alang sa kagawasan sa Espanya uban ni José de San Martín, ug sa tanan nailhang Gubat ni Bolívar.
Pagkahuman sa kadaogan sa mga monarkiyang Katsila, si Bolivar miapil sa pagtukod sa Gran Colombia, usa ka nasod nga milangkob sa mga gawasnong mga kolonya sa Espanya. Si Bolivar nahimong Pangulo sa Gran Colombia niadtong 1821 hangtod 1830, Pangulo sa Peru niadtong 1824 hangtod 1826 ug Pangulo sa Bolivia niadtong 1825 hangtod 1826. Pagkahuman sa iyang kamatayon niadtong 1830 ug ang pagkabungkag sa Gran Colombia niadtong 1831, ang legasya ni Bolivar niambag sa kagawasan sa karong Bolibya, Colombia, Ecuador, Panama, Perú ug Venezuela.
Kapanulongdang banay ug sayong kinabuhi[usba | edit source]
Ang aristokratong kagikan sa Bolivar gikan sa usa ka gamay nga baryo sa Baski nga Nasod, nga gitawag nga Bolibar, nga gigikanan sa kataposang ngalan. Ang iyang amahan may halayong kagikan kang Haring Fernando III sa Castile ug Konde Amedeo IV sa Savoy. Ang mga Bolivar mipuyo sa Venezuela sa ika-napulog unom nga gatos ka tuig.
Usa ka bahin sa ilang bahandi gikan sa bulawan sa Suba sa Aroa ug minahan sa tanso sa Venezuela. Sa tuig 1632, ang bulawan unang namina, nga mipadayon pag mga pagkakaplag sa mga daghang deposito sa tanso. Sa kadugayan sa tuig 1600, ang tanso gipangkuha nga gihinganglang "Cobre Caracas". Kining mga minahana nangahimong panag-iiya sa banay ni Simón Bolívar. Kadugayan sa iyang kinabuhing rebulosyonaryo, si Bolívar migamit sa bahin sa kita ato aron pag-abag sa galastoan sa mga rebulosyonaryong gubat sa Habagatang Amerika. Ang ubang mga taw mipaangkon nga ang iyang banay midako sa pagkainila sa wala pa kini maadunahan. Sama sa, ang Katedral sa Caracas, gitukod niadtong 1575, naay usa ka kapilya sa kilid nga giula alang sa banay ni Simón Bolívar.
Pagkahuman sa kamatayon sa iyang amahan nga si Juan Vicente de Bolívar y Ponte, unang Marqués de San Luis, ug iyang inahan nga si María de la Concepción de Palacios y Blanco, miadto siya sa Espanya sa tuig 1799 aron pagtapos sa iyang edukasyon. Didto gipakaslan niya si María Teresa Rodríguez del Toro y Alaysa niadtong 1802, apan sa pagbalik sa Venezuela niadtong 1803, nakaangkon siya yellow fever. Si Bolívar mibalik sa Uropa niadtong 1804 ug kato panahon sa paglingkod ni Napoleon.
Ang Tigpagawas[usba | edit source]
Si Bolivar mibalik sa Venezuela kaniadtong 1807 ug si Napoleon mihimo ni Joseph Bonaparte nga Hari sa Espanya ug iyang mga kolonya sa tuig 1808 miapil siya sa kalihokan batok sa hunta sa Habagatang Amerika. Ang hunta sa Caracas mipadayag sa kagawasan niini niadtong 1810 ug si Bolivar gipadala sa Hiniusang Gingharian sa usa diplomatikong katuyoan.
Si Bolívar mibalik sa Venezueela sa tuig 1811. Pagkamarso tuig 1812 si Bolívar napugos paghawa sa Venezueela tungod sa usaka linog nga miguba sa Caracas. Sa Hulyo 1812 ang dako-dako sa hunta nga si Francisco de Miranda mitugyan sa mga Katsila ug si Bolivar kinahanglan moikyas adto sa Cartagena de Indias. Sulod niining mga panahona nga si Bolivar misulat sa iyang Manifesto sa Cartagena. Pagka tuig 1813, human makakuha og militar sa Bag-ong Granada ilalom sa direksyon sa Kongreso sa Bag-ong Granada sa Tunja, nangulo siya og usa ka pagsulong sa Venezuela pagka Mayo 14. Kini ang sinugdanan sa bantog nga Makagustong Kompanya. Misulod siya sa Mérida pagka Mayo 23 diin siya giila nga El Libertador nga human sa pagkuha sa Trujillo sa Hunyo 9. Human sa unom ka adlaw pagka Hunyo 15 iyang gibasa ang iyang bantogan nga Dekreto sa Gubat hangtod sa Kamatayon (Decreto de Guerra a Muerte).
Mga sumpay sa gawas[usba | edit source]
- History of Simon Bolivar
- The Life of Simon Bolivar
- The Louverture Project: Simón Bolívar - Information about the support Bolivar received from Haiti.


c: text/html

text:
Mga adlaw sa semana
Sa pinulongang Binisayang Sinugboanon ang mga adlaw sa semana mao kining mosunod: Domingo, Lunes, Martes, Miyerkoles, Huybes, Biyernes, Sabado.
Sa mayoriya sa mga nasod sa Kasadpan, angassobio Sabado ug Domingo walay trabaho. Sa mga Muslim nga nasod, ang Huybes ug Biyernes ang walay trabaho. Sa Israel, ang Biyernes ug Sabado ang walay trabaho. Ang adlawng igpapahulay sa Bibliya gikan sa pagkatunod sa Adlaw sa Biyernes hangtod sa pagkatunod sa Adlaw sa Sabado.
Sa daghang mga nasod, lakip na ang mayoriya sa Uropa, Asya ug Habagatang Amerika (gawas sa Brazil), ang Lunes ang giilang unang adlaw sa semana. Sa uban, lakip na sa Pilipinas, Estados Unidos, Kanada, ug mga bahin sa Aprika, ang Domingo ang unang adlaw, gikan sa tradisyon sa mga Hudeyo, sa mga Ehiptohanon, ug sa Balaang Empiryong Romano. Ang ISO 8601 miila usab sa Lunes isip unang adlaw sa semana.
Mga han-ay[usba | edit source]
Astronomikal[usba | edit source]
Numerikal[usba | edit source]
- Ang mga pinulongang binase sa Linatin (Italyano, Kinatsila, Prinanses, ubp.) wala mosunod sa trend sa paggamit sa mga ngalan sa adlaw gikan sa Romanong mga diyos-diyos. Mas gipili nila ang may kalabotan sa Kristiyanismo.
- Ang mga pinulongang binase sa Linatin, ang Karaang Taas nga Inaleman ug ang Inaleman, ug ang mga pinulongang Slabiko may pulong alang sa adlawng igpapahulay, gikan sa Griyegong Sambaton.
- Ang Inaleman ug Finnish motawag sa Miyerkoles isip "tunga-tunga sa semana"; sa Estonian ang kesknädal susamag kahulogan, ug uban sa "ikatulong adlaw" (kolmapäev) gigamit usab; ang pinulongan sa Iceland naggamit sa "adlaw sa tunga-tunga sa semana"; ang Polish, Ruso, ubp. naggamit sa "tunga-tunga".
- Ang Karaang Norse, Swedish (ug uban pang mga pinulongan sa Amihanang Alemanya), Finnish ug Estonian (mga pinulongang Finnic) nagtawag sa Sabado isip "adlaw sa pagpanglaba" o "adlaw sa pagpangaligo", tungod kay mao kining mga adlawa ang tradisyonal nga adlaw sa pagpanglaba ug pagkaligo.
- Ang Icelandic nga sunnudagur ug mánudagur astronomikal. Giingong kini nakapadayon ubos sa simbahan tungod kay wala kini tatawng reperensiya sa mga paganong diyos-diyos.
Mga reperensiya[usba | edit source]
- (Iningles) Falk, Michael (1999). "Astronomical Names for the Days of the Week", Journal of the Royal Astronomical Society of Canada, 93:122.
- (Iningles) Neugebauer, Otto (1979). Ethiopic astronomy and computus, Österreichische Akademie der Wissenschaften, philosophisch-historische klasse, sitzungsberichte, 347 (Vienna)
Mga sumpay sa gawas[usba | edit source]
- (Iningles) Planetary Linguistics and the Days of the Week -- The Definitive Site
- (Iningles) Days of the week and months of the year in many different languages
- (Iningles) Names of Weekdays at TheScian.com Science Wiki
- (Iningles) Days of the Week in Chinese, Japanese, and Vietnamese (much history of Western systems too)
- (Iningles) The Days of the Week
- (Iningles) Why Seven Days in a Week?

robotstxt: allowed

filter: keep


text:
KAPITULO 86
Ang Pagbalik sa Nawalang Anak
ILUSTRASYON BAHIN SA ANAK NGA NAWALA
Lagmit didto si Jesus sa Perea, sidlakan sa Suba sa Jordan, dihang giasoy niya ang ilustrasyon bahin sa nawalang karnero ug sa nawala nga sensilyong drakma. Atong nakat-onan niining duha ka ilustrasyon nga angay tang malipay dihang ang makasasala maghinulsol ug mobalik sa Diyos. Ang mga Pariseo ug eskriba nagsaway kang Jesus kay nakig-uban siya sa mga makasasala. Duna bay nakat-onan ang maong mga magsusupak sa duha ka ilustrasyon ni Jesus? Ila bang nasabtan kon unsay bation sa langitnong Amahan dihang maghinulsol ang makasasala? Karon si Jesus miasoy ug makapatandog nga ilustrasyon nga nagpasiugdag susamang leksiyon.
Bahin kini sa amahan nga may duha ka anak nga lalaki, ug ang bida niini nga ilustrasyon mao ang kamanghorang anak. Ang mga Pariseo ug eskriba, lakip ang ubang naminaw kang Jesus, angayng makakat-on bahin sa kamanghorang anak. Pero makuhaan pod ug leksiyon ang reaksiyon sa amahan ug sa kamagulangang anak. Busa hunahunaa pag-ayo ang tulo ka karakter samtang giasoy kini ni Jesus:
“Dihay tawo nga may duha ka anak nga lalaki. Ug ang manghod miingon sa iyang amahan, ‘Amahan, ihatag kanako ang akong bahin sa katigayonan.’ Busa gibahin sa amahan kanila ang iyang katigayonan.” (Lucas 15:11, 12) Matikdi nga ang kamanghoran nangayo sa iyang bahin dili tungod kay namatay ang ilang amahan. Buhi pa ang ilang amahan. Pero gusto nang kuhaon sa anak ang iyang bahin karon aron magkinaugalingon ug buhaton ang iyang gusto. Unsay iyang gustong himoon?
Si Jesus miingon: “Human sa pipila ka adlaw, ang manghod nanghipos sa tanan niyang butang ug mipanaw sa layong lugar, ug didto iyang giwaldas ang iyang katigayonan pinaagi sa pagkinabuhing mapatuyangon.” (Lucas 15:13) Imbes magpabilin sa balay uban sa iyang mapinanggaong amahan nga nagtagana sa ilang panginahanglan, ang manghod miadto sa laing lugar. Didto iyang giwaldas ang kuwarta ug nagpatuyang sa seksuwal nga mga buhat. Dayon nagkalisod siya, sumala sa sunod nga giasoy ni Jesus:
“Pagkahurot sa iyang kuwarta, nahitabo ang grabeng gutom sa maong lugar, ug siya naglisod pag-ayo. Miadto pa gani siya sa usa ka molupyo niadtong lugara ug nagpasuhol na lang. Busa siya gipaadto sa kaumahan aron mag-atiman ug mga baboy. Tungod sa kagutom gusto na niyang kaonon ang bunga sa kahoyng algaroba nga ginakaon sa mga baboy, apan walay mohatag niyag bisan unsang pagkaon.”—Lucas 15:14-16.
Ang kamanghorang anak nagtrabaho ingong tig-atiman sa mga baboy. Pero sumala sa Balaod sa Diyos, apil ang baboy sa giisip nga mahugaw nga mga hayop. Tungod sa kagutom, gusto na niyang kaonon ang pagkaon sa baboy. Kay nagkalisod ug desperado, ‘nakaamgo siya.’ Unsay iyang gihimo? Nakahunahuna siya: “Pagkadaghang sulugoon sa akong amahan nga buhong sa tinapay, samtang ako dinhi halos mamatay na sa kagutom! Mopauli ko sa akong amahan ug ingnon nako siya: ‘Amahan, nakasala ko sa langit ug kanimo. Dili na ko takos nga tawgong imong anak. Himoa na lang kong usa sa imong mga sulugoon.’” Busa mipauli siya sa iyang amahan.—Lucas 15:17-20.
Unsa kahay reaksiyon sa iyang amahan? Masuko ba siya ug kasab-an ang iyang anak tungod sa iyang pagbiya sa ilang balay? Dawaton pa kaha niya ang iyang anak? Kon ikaw ang amahan, unsa kahay imong reaksiyon? Komosta kon imo tong anak?
MIBALIK ANG NAWALANG ANAK
Giasoy ni Jesus kon unsay gibati ug gihimo sa amahan: “Samtang layo pa [ang anak] sa balay, nalantawan siya sa iyang amahan ug naluoy kini pag-ayo kaniya. Kini midagan ug migakos sa iyang anak ug mihalok kaniya.” (Lucas 15:20) Bisan pag nahibaloan sa amahan ang daotang pagkinabuhi sa iyang anak, iya kining gidawat. Masabtan kaha sa Hudiyong mga lider, kinsa nangangkong nakaila ug nagsimba kang Jehova, nga ang langitnong Amahan maluoy sa mahinulsolong mga makasasala? Makita pod kaha nila nga dunay ingon niana nga pagbati si Jesus?
Lagmit namatikdan dayon sa amahan nga naghinulsol ang iyang anak tungod sa subo nga panagway niini. Pero tungod sa kahinangop ug pagtagbo sa amahan, wala malisdi ang anak sa pagtug-an sa iyang mga sala. Si Jesus miasoy: “Unya ang anak miingon, ‘Amahan, nakasala ko sa langit ug kanimo. Dili na ko takos nga tawgong imong anak.’”—Lucas 15:21.
Ang amahan nagsugo sa iyang mga ulipon: “Pagdali! kuhaa ang kinanindotang besti ug isul-ob kini kaniya, ug butangig singsing ang iyang kamot ug sul-obig sandalyas ang iyang mga tiil. Kuhaa usab ang pinatambok nga nating baka ug ihawa kini. Mangaon kita ug maglipay, kay kining akong anak namatay ug nabuhi pag-usab. Siya nawala ug nakaplagan.” Ug naglipay sila.—Lucas 15:22-24.
Ang kamagulangang anak naa sa uma. Si Jesus miingon bahin kaniya: “Sa nagkaduol na siya sa balay, nakadungog siyag musika ug panagsayaw. Busa gitawag niya ang usa sa mga sulugoon ug nangutana kon unsay nahitabo. Kini mitubag, ‘Miabot ang imong igsoon, ug gipaihaw sa imong amahan ang pinatambok nga nating baka, kay mibalik siya nga maayog panglawas.’ Apan siya napungot ug dili gustong mosulod. Unya ang iyang amahan migula ug mialam-alam kaniya. Siya miingon sa iyang amahan, ‘Daghang tuig na kong nagpaulipon nimo ug wala gyod nako sukad lapasa ang imong mga sugo. Apan wala gyod ko nimo hatagig bisag usa ka nating kanding aron maglipay ko uban sa akong mga higala. Apan pag-abot niining imong anak nga nagwaldas sa imong katigayonan uban sa mga pampam, gipaihaw dayon nimo ang pinatambok nga nating baka.’”—Lucas 15:25-30.
Kinsa ang sama sa kamagulangang anak nga nagsaway sa kaluoy ug pagtagad ni Jesus sa ordinaryong mga tawo ug mga makasasala? Ang mga eskriba ug Pariseo. Giasoy niya kini nga ilustrasyon tungod sa ilang pagsaway kang Jesus sa iyang pagpakig-uban sa mga makasasala. Siyempre, kini nga leksiyon angayng pamalandongon sa tanang nagkuwestiyon sa kaluoy sa Diyos.
Gitapos ni Jesus ang ilustrasyon pinaagi sa pag-asoy sa hangyo sa amahan ngadto sa kamagulangang anak: “Anak, ikaw ang kanunay nakong kauban, ug ang tanang butang nga akoa imoha usab. Apan angay lang kitang magkombira ug maglipay, kay ang imong igsoon namatay ug nabuhi pag-usab. Siya nawala ug nakaplagan.”—Lucas 15:31, 32.
Wala na hisgoti ni Jesus kon unsay sunod nga gihimo sa kamagulangang anak. Pero human sa kamatayon ug pagkabanhaw ni Jesus, usa ka dakong panon sa mga saserdote ang nagpakitag pagtuo. (Buhat 6:7) Lagmit apil niana kadtong mga nakadungog mismo niining makapatandog nga ilustrasyon ni Jesus bahin sa nawalang anak. Busa, bisan ang mga tawong sama nila posibleng makaamgo, maghinulsol, ug mobalik sa Diyos.
Sukad niadto, ang mga tinun-an ni Jesus kinasingkasing nga nagpadapat sa pangunang mga leksiyon niining nindot nga ilustrasyon. Atong makat-onan nga maalamon gyong magpabilin sa organisasyon sa Diyos, ubos sa pag-atiman sa atong mahigugmaong Amahan nga nagtagana sa atong panginahanglan, imbes magpadala sa mga tentasyon ug moadto sa “layong lugar.”
Makat-onan sab nato nga kon kita mahitipas sa dalan sa Diyos, kinahanglang mapainubsanon tang mobalik sa Amahan aron mabatonan pag-usab ang iyang pag-uyon.
Duna pod tay makat-onan sa magkalahing reaksiyon sa amahan ug sa kamagulangang anak. Ang amahan nagpasaylo ug nahinangop samtang ang kamagulangang anak nasuko ug wala malipay sa pagbalik sa iyang manghod. Ang mga alagad sa Diyos kinahanglang andam nga mopasaylo ug modawat niadtong maghinulsol ug mobalik sa ‘balay sa Amahan.’ Maglipay kita kay ang atong igsoong ‘namatay, nabuhi pag-usab’ ug siya nga ‘nawala, nakaplagan.’
Pagkat-og Dugang
‘Nasabtan ba Nimo ang Kahulogan’?
Unsay kahulogan sa ilustrasyon ni Jesus bahin sa magpupugas nga natulog, baling, ug sa anak nga mausikon?


text:
1Sa human niining mga butanga, nadungog ko ang daw usa ka dakung panon sa langit, nga nagapamulong: Aleluya. Ang kaluwasan, ug ang himaya, ug ang gahum iya sa atong Dios: 2Kay ang iyang mga paghukom mga matuod ug mga matarung; kay gihukman niya ang dakung bigaon, ang nagahugaw sa yuta tungod sa iyang pagpakighilawas, ug gipanimaslan niya ang dugo sa iyang mga ulipon diha sa mga kamot sa bigaon. 3Ug nanagpamulong sila sa ikaduha: Aleluya. Ug ang iyang aso nagautbo sa mga katuigan nga walay katapusan. 4Ug nanagyaub sa yuta ang kaluhaan ug upat ka mga anciano, ug ang upat ka mga binuhat nga buhi ug gisimba nila ang Dios, nga nagalingkod sa trono, nga nagapamulong: Amen: Aleluya. 5Ug gikan sa trono miabut ang usa ka tingog, nga nagaingon; Dayega ninyo ang atong Dios, ngatanan kamo nga iyang mga ulipon, ug kamo nga nangahadlok kaniya, mga gagmay ug mga dagku. 6Ug nadungog ko ang tingog ingon sa usa ka dakung panon nga langitnon, ug ingon sa hinaganas sa daghanang mga tubig, ug ingon sa tingog sa makusog nga mga dalugdug, nga nagaingon: Aleluya; kay naghari ang atong Ginoong Dios nga Makagagahum. 7Managkalipay kita, ug managhugyaw ug igahatag ta kaniya ang himaya: kay ang kasal sa Cordero, nagaabut na, ang iyang asawa nagaandam na sa iyang kaugalingon. 8Ug gitugot kaniya ang pagpabisti sa lino nga manipis masinaw ug mahinlo; kay ang lino nga manipis mao ang mga buhat nga matarung sa mga balaan. 9Ug siya miingon kanako: Isulat mo: Bulahan ang mga dinapit sa panihapon sa kasal sa Cordero. Ug siya nagaingon kanako: Kini mao ang matuod nga mga pulong sa Dios. 10Ug miyaub ako sa iyang mga tiil, aron sa pagsimba kaniya ug siya nagingon kanako: Magmatngon ka nga dili magbuhat niana; ako masigka-ulipon mo ug sa imong mga igsoon, nga nagabaton sa pagpamatuod ni Jesus; magsimba ka sa Dios; kay ang pagpamatuod ni Jesus mao ang espiritu sa tagna. 11Ug nakita ko nga naablihan ang langit, ug ania karon, usa ka kabayo nga maputi, ug siya nga nagakabayo niini, mao ang ginanganlan Matinumanon ug Maminatud-on; ug sa pagkamatarung nagahukom ug nagapanggubat. 12Ug ang mga mata ingon sa siga sa kalayo, ug daghan nga mga diadema sa ibabaw sa iyang ulo; ug may nasulat nga usa ka ngalan nga walay bisan kinsa nga nakasabut kondili siya ra gayud. 13Ug siya sinul-oban sa usa ka panapton nga natina sa dugo, ug ang iyang ngalan gitawag: ANG PULONG SA DIOS. 14Ug ang mga kasundalohan sa langit nagasunod kaniya nga nanagkabayo sa mga kabayo nga maputi, nga sinul-oban sa lino nga manipis, maputi ug mahinlo. 15Ug sa iyang baba nagagula ang usa ka espada nga mahait, aron uban niini panigbason niya ang kanasuran; ug sila pagaharian niya sa barras nga puthaw, ug siya nagagiuk sa pug-anan sa vino sa kabangis sa kaligutgut sa Dios, ang Makagagahum. 16Ug sa iyang panapton ug sa iyang dapidapi nahasulat kini nga ngalan: HARI SA MGA HARI, UG GINOO SA MGA GINOO. 17Ug nakita ko ang usa ka manolonda, nga nagatindog diha sa adlaw; ug nagasinggit sa dakung tingog, nga nagapamulong sa tanan nga kalanggaman, nga nagalupad sa tunga-tunga sa langit: Umari kamo, panagtigum kamo sa dakung panihapon sa Dios. 18Aron makakaon kamo sa unod sa mga hari, ug sa unod sa mga capitan, ug sa unod sa mga kusgan nga mga tawo, ug sa unod sa mga kabayo ug sa mga nagakabayo kanila: ug sa unod sa tanan nga mga tawo: mga may kagawasan, ug mga ulipon, mga gagmay ug mga dagku usab. 19Ug nakita ko ang mananap nga mapintas, ug ang mga hari sa yuta, ug ang ilang mga kasundalohan, nga nanagtigum sa pagpakiggubat batok sa nagakabayo sa kabayo ug batok sa iyang mga kasundalohan. 20Ug hingdakpan ang mananap nga mapintas, ug uban kaniya ang bakakon nga manalagna, nga nagbuhat sa mga ilhanan sa atubangan niya, nga tungod niana gipasalaag niya ang mga mingdawat sa timaan sa mananap nga mapintas, sila nga nanagsimba sa iyang larawan. Gipanambug silang duha nga mga buhi sa linaw nga kalayo, nga nagadilaab sa azufre. 21Ug ang uban gipatay pinaagi sa espada, nga nagagula sa baba niya nga nagakabayo sa kabayo; ug nangabusog ang tanan nga mga langgam sa unod nila.
Copyright
Learn More


text:
Trapiko sa Pasko
Unsa may atraso sa mga pasahero ug mga motorista gikan ug padung sa amihanang Sugbo sa bisperas sa Pasko? Ngadto sa kadagkoan sa munisipyo nga di kamaong mopahapsay sa dagan sa trapiko? Ug ngadto sa usa lang ka tindahan nga napakyas pagtarung sa pagsakay ug pagkanaog sa nagsugwak nilang mga kustomer?
Sa ikaduhang sunudsunod nga tuig, ubos sa duha ka managlahi nga lokal nga pamunoan, nagkayamukat na sab ang trapiko sa Consolacion, nga nakaangin sa kasilinganang mga lungsod ug mga dakbayan. Ang pagtino sa munisipyo nga magtumpi ang ginansiya sa Foodarama Consolacion nisangpot sa mas dakong alkanse sa mas daghang patigayon ug mga Sugbuanon nga nalangay ug natanggong.
-o0o-
Atong klaruhon nga di atraso sa Foodarama nga nagsugwak ang ilang mga kustomer. Igo lang silang nagpahimus sa pagdagsa sa mga mamalitay nga mahimong mao pay pagkuha sa ilang bonus, o naanad nang magpalihi gyod nga sa kataposan nang mga gutlo mangandam sa noche buena.
Ang ilang atraso mao ang kapakyas pagtino nga ang nagsugwak nilang mga kustomer di makababag sa hapsay nga dagan sa trapiko sa nasudnong highway nga ilang gisikitan. Ambot ila bang gisuburnohan, o gihangyo lang, klaro nga ang traffic enforcers sa Consolacion nipalabi sa mga kustomer sa Foodarama kay mas daghang mga pasahero ug mga motorista gikan ug padung sa amihanang Sugbo.
-o0o-
Ambot nang-raket ba sa Foodarama, o nitabang lang, ang traffic enforcers sa Consolacion nakapasamot, inay nakapahapsay, sa kahuot sa trapiko. Kay matag higayon nga may kustomer nga mosud o mogawas, bisan usa ra ka sakyanan, ilang gipahunong ang gatosan ka sakyanan ug gitanggong ang kaliboan ka inosenteng mga biktima sa ilang kabugo.
Mao sab ni abilidad sa traffic enforcers sa niaging pamunoan. Wa diay kalainan ang bag-ong mga tagduma sa trapiko. Gawas nga gitawag na sila karon og TES (Traffic Enforcement System). Sa iyang kredito, o tungod tingali kay naglisod pagpangita og kahulogan, wa sila tawga sa kanhi mayor og AVEL.
-o0o-
Hinaot nga nataligam-an lang ni Mayor Teresa Alegado ang pagduma sa trapiko tungod sa mas dinalian ug mas mahinungdanon niya nga mga gimbuhaton. Hinaot nga atimanon na ni niya. Kay kon mangabli nang SM City, mas maayo pang manguros na lang daan ang mga pasahero ug mga motorista nga may maagian pa sila. Ug hinaot nga matinuod ang gisaad ni Alegado nga makiangayong kausaban nga maoy usa sa nakapadaog niya batok sa kontrobersiyal nga pamunoan ni kanhi mayor Avelino Gungob.
Isip bag-ong molupyo sa Consolacion wa pa hinuon kong kakita og dagkong kausaban. Mas daghan kong nadunggan nga mga yangungo nga nagpadayon ang pagpangubkob sa bukirang mga barangay. Nga gikabalak-ang makagusbat sa kinaiyahan ug makahudlat sa mga molupyo. [30] leo_lastimosa@abs-cbn.com


text: 11 Ug gialsa ako+ sa usa ka espiritu+ ug gidala ako ngadto sa sidlakan nga ganghaan sa balay ni Jehova nga nag-atubang sa sidlakan,+ ug, tan-awa! sa agianan sa ganghaan dihay kawhaag-lima ka tawo,+ ug nakita ko sa ilang taliwala si Jaazanias nga anak nga lalaki ni Azur ug si Pelatias nga anak nga lalaki ni Benaias, nga mga prinsipe sa katawhan.+2 Unya siya miingon kanako: “Anak sa tawo, mao kini ang mga tawo nga naglaraw ug kadaot ug naghatag ug daotang tambag batok niini nga siyudad;+3 nga nag-ingon, ‘Dili ba haduol na ang pagtukod ug mga balay?+ Siya mao ang kawa,+ ug kita mao ang unod.’4 “Busa managna ka batok kanila. Managna ka, Oh anak sa tawo.”+5 Unya ang espiritu ni Jehova midangat kanako,+ ug siya miingon kanako: “Isulti, ‘Mao kini ang giingon ni Jehova:+ “Gisulti ninyo ang matarong nga butang, Oh balay sa Israel; ug kon mahitungod sa mga butang nga mitungha sa inyong espiritu, ako nahibalo+ niini.6 Gipadaghan ninyo ang inyong mga pinatay niini nga siyudad, ug inyong gipuno ang iyang kadalanan sa mga pinatay.”’”+7 “Busa mao kini ang giingon sa Soberanong Ginoong Jehova, ‘Kon mahitungod sa inyong mga pinatay nga inyong gibutang sa taliwala niya, sila mao ang unod,+ ug siya mao ang kawa;+ ug pagulaon unya kamo gikan sa taliwala niya.’”+8 “‘Nahadlok kamo sa usa ka espada,+ ug usa ka espada ang ipadangat ko kaninyo,’ mao ang giingon sa Soberanong Ginoong Jehova.+9 ‘Ug pagulaon ko gayod kamo gikan sa taliwala niya ug itugyan ko kamo ngadto sa kamot sa mga estranyo+ ug ipahamtang ko kaninyo ang mga buhat sa paghukom.+10 Kamo mangapukan pinaagi sa espada.+ Pagahukman ko kamo diha sa utlanan sa Israel;+ ug kamo makaila gayod nga ako mao si Jehova.+11 Siya dili mahimong usa ka kawa alang kaninyo,+ ug kamo dili mahimong unod taliwala niya. Pagahukman ko kamo diha sa utlanan sa Israel,12 ug kamo makaila gayod nga ako mao si Jehova, tungod kay kamo wala magsubay sa akong mga regulasyon ug wala magbuhat sa akong mga paghukom,+ apan nagbuhat kamo sumala sa mga paghukom sa kanasoran nga naglibot kaninyo.’”+13 Ug nahitabo nga sa dihang ako nanagna, si Pelatias nga anak nga lalaki ni Benaias namatay,+ ug ako mihapa ug misinggit sa usa ka makusog nga tingog+ ug nag-ingon: “Intawon, Oh Soberanong Ginoong Jehova!+ Usa ba ka pagpuo ang imong ginapahamtang sa mga nahibilin sa Israel?”+14 Ug ang pulong ni Jehova nagpadayon sa pagdangat kanako, nga nag-ingon:15 “Anak sa tawo, kon mahitungod sa imong mga igsoon,+ ang imong mga igsoon, ang mga tawong nalambigit sa imong katungod sa paglukat, ug ang tibuok balay sa Israel, ang katibuk-an niini, mao ang giingnan sa mga molupyo sa Jerusalem, ‘Magpahilayo kamo kang Jehova. Amoa kini; ang yuta gihatag na kanamo aron panag-iyahon’;+16 busa isulti, ‘Mao kini ang giingon sa Soberanong Ginoong Jehova: “Bisan pag gipahilayo ko sila ngadto sa taliwala sa kanasoran, ug bisan pag gipatibulaag ko sila sa taliwala sa mga kayutaan,+ bisan pa niana ako mahimong usa ka sangtuwaryo alang kanila sa makadiyot lamang nga panahon taliwala sa kayutaan nga ilang giadtoan.”’+17 “Busa isulti, ‘Mao kini ang giingon sa Soberanong Ginoong Jehova: “Pagatapokon ko usab kamo gikan sa mga katawhan ug pagatigomon ko kamo gikan sa mga kayutaan nga taliwala nila kamo gipatibulaag, ug ihatag ko kaninyo ang yuta sa Israel.+18 Ug sila tinong moadto didto ug kuhaon ang tanang makaluod nga butang ug ang tanang dulumtanang butang gikan niini.+19 Ug hatagan ko sila ug usa ka kasingkasing,+ ug akong ibutang sulod nila ang usa ka bag-ong espiritu;+ ug kuhaon ko gayod ang kasingkasing nga bato gikan sa ilang unod+ ug hatagan ko sila ug kasingkasing nga unod,+20 aron sila makasubay sa akong mga lagda ug makatuman sa akong hudisyal nga mga hukom ug magabuhat gayod niini;+ ug sila mahimo gayod nga akong katawhan+ ug ako mahimong ilang Diyos.”’+21 “‘“Apan alang niadtong kansang kasingkasing nagasunod sa ilang makaluod nga mga butang ug sa ilang dulumtanang mga butang,+ pagadad-on ko gayod ibabaw sa ilang ulo ang ilang dalan,” mao ang giingon sa Soberanong Ginoong Jehova.’”+22 Ug karon gipataas sa mga kerubin+ ang ilang mga pako, ug ang mga ligid diha sa tupad nila,+ ug ang himaya+ sa Diyos sa Israel diha sa ibabaw nila, gikan sa itaas.+23 Ug ang himaya ni Jehova+ mikayab gikan sa ibabaw sa taliwala sa siyudad ug mihunong ibabaw sa bukid+ nga anaa sa sidlakan sa siyudad.+24 Ug ang usa ka espiritu+ mialsa kanako+ ug sa kataposan nagdala kanako ngadto sa Caldea ngadto sa nadestiyero nga katawhan,+ diha sa panan-awon pinaagi sa espiritu sa Diyos; ug ang panan-awon nga akong nakita mikayab gikan kanako.25 Ug akong gisulti ngadto sa nadestiyero nga katawhan ang tanang butang ni Jehova nga iyang gipakita kanako.+


text:
Ginatigom ni Jehova ang Iyang Malipayong Katawhan
“Tigoma ang katawhan, ang mga lalaki ug ang mga babaye ug ang mga bata ug ang imong langyaw nga pumoluyo.”—DEUT. 31:12.
1, 2. Unsay hisgotan niining artikuloha?
SA DAGHANG katuigan, ang mga Saksi ni Jehova nagtigom alang sa internasyonal ug distritong mga kombensiyon. Tingali kadaghan na kitang nakatambong sa maong mga kombensiyon.
2 Libolibo ka tuig kanhi, ang katawhan sa Diyos nagpahigayon usab ug mga kombensiyon. Atong repasohon ang pipila ka kombensiyon nga gihisgotan sa Bibliya ug ang mga kaamgiran niana sa atong mga kombensiyon karon. Hisgotan usab nato ang mga benepisyo sa pagtambong niana.—Sal. 44:1; Roma 15:4.
IMPORTANTENG MGA KOMBENSIYON, KANIADTO UG KARON
3. (a) Unsay nahitabo sa unang kombensiyon nga gihisgotan sa Bibliya? (b) Sa unsang paagi gitigom ang mga Israelinhon kaniadto?
3 Ang unang dakong kombensiyon nga gihisgotan sa Bibliya mao ang pagtigom sa mga Israelinhon sa tiilan sa Bukid sa Sinai aron modawat ug instruksiyon ni Jehova. Espesyal gayod kadto nga okasyon sa kasaysayan sa putling pagsimba. Dili kadto malimtan sa mga Israelinhon kay gipakita ni Jehova kanila ang iyang gahom sa dihang iyang gihatag ang Balaod. (Ex. 19:2-9, 16-19; basaha ang Exodo 20:18; Deuteronomio 4:9, 10.) Niadtong adlawa, nausab ang relasyon sa mga Israelinhon ngadto sa Diyos. Wala madugay, si Jehova mihatag ug espesipikong instruksiyon kon sa unsang paagi tigomon ang iyang katawhan. Iyang gisugo si Moises sa paghimog duha ka trompetang plata, nga gamiton sa pagtawag sa mga Israelinhon aron magtigom “diha sa ganghaan sa tolda nga tagboanan.” (Num. 10:1-4) Handurawa ang ilang kalipay sa maong mga okasyon!
4, 5. Nganong importante kaayo ang mga kombensiyon nga giorganisar ni Moises ug Josue?
4 Sa mag-40 ka tuig na ang mga Israelinhon sa kamingawan, gitigom ni Moises ang tibuok nasod alang sa usa ka kombensiyon. Nahitabo kini sa importante kaayong yugto sa kasaysayan sa bag-ong nasod sa Israel, kay hapit na silang mosulod sa Yutang Saad. Haom kini nga panahon aron pahinumdoman ni Moises ang katawhan bahin sa tanang nahimo ug pagahimoon pa ni Jehova alang kanila.—Deut. 29:1-15; 30:15-20; 31:30.
5 Tingali sa maong kombensiyon, gisultihan ni Moises ang katawhan nga dunay himoong regular nga kombensiyon. Matag pito ka tuig, panahon sa Pista sa mga Balongbalong, ang tanang lalaki, babaye, bata, ug langyawng pumoluyo sa Israel gisugo nga magtigom sa dapit nga gipili ni Jehova. Katuyoan niini nga sila ‘mamati ug makakat-on sa pagkahadlok kang Jehova ug magtuman sa tanang pulong sa balaod.’ (Basaha ang Deuteronomio 31:1, 10-12.) Tin-aw nga sukad pa kaniadto, gusto ni Jehova nga ang iyang katawhan regular nga magtigom aron makakat-on sa iyang mga sugo ug katuyoan. Sa ulahi, nasakop sa mga Israelinhon ang Yutang Saad, apan napalibotan gihapon sila sa paganong mga nasod. Busa gitigom ni Josue ang tibuok Israel aron dasigon sila nga magmaunongon kanunay kang Jehova. Agig sanong, ang katawhan nanumpa nga moalagad sa Diyos.—Jos. 23:1, 2; 24:1, 15, 21-24.
6, 7. Unsang importanteng mga kombensiyon ang gipahigayon sa atong panahon?
6 Sa atong panahon, dunay importanteng mga kombensiyon usab diin gipahibalo ang dagkong kausaban sa kalihokan sa organisasyon o sa pagsabot sa Kasulatan. (Prov. 4:18) Sa 1919, gihimo sa mga Estudyante sa Bibliya ang unang dakong kombensiyon human sa Gubat sa Kalibotan I. Kini gipahigayon sa Cedar Point, Ohio, U.S.A., ug mga 7,000 ang mitambong. Gipahibalo sa maong kombensiyon nga ang pagsangyaw sa mga alagad sa Diyos himoon na sa tibuok kalibotan. Sa 1922, sa mao gihapong lokasyon, gipahigayon ang siyam ka adlaw nga kombensiyon. Sa maong okasyon, si Joseph F. Rutherford puwersadong mipakigpulong ug miawhag sa mga mamiminaw nga padayong mosangyaw hangtod malaglag ang Dakong Babilonya. Siya miingon: “Ang kalibotan kinahanglang mahibalo nga si Jehova mao ang Diyos ug si Jesu-Kristo mao ang Hari sa mga hari ug Ginoo sa mga ginoo. Kini ang adlaw sa tanang mga adlaw. Tan-awa, ang Hari nagmando! Kamo ang iyang mga magwawali. Busa imantala, imantala, imantala, ang Hari ug ang iyang gingharian.” Ingong resulta, ang mga nanambong ug ang tanang alagad sa Diyos sa tibuok kalibotan misamot ka dasig sa pagsangyaw.
7 Sa 1931, sa Columbus, Ohio, nalipay gayod ang mga Estudyante sa Bibliya sa pagsagop sa ngalang mga Saksi ni Jehova. Dayon sa 1935, sa Washington, D.C., gipatin-aw ni Brader Rutherford kon kinsa ang “dakong panon” nga “nagbarog atubangan sa trono ug atubangan sa Kordero,” nga gihubit sa Pinadayag. (Pin. 7:9-17) Sa 1942, panahon sa Gubat sa Kalibotan II, si Nathan H. Knorr mipakigpulong sa ulohang, “Kalinaw—Molungtad Kaha Kini?” Iyang gipatin-aw kon kinsa ang ‘sanag-pulang mapintas nga mananap’ sa Pinadayag 17 ug midugang nga dako pa ang himoong pagsangyaw human sa gubat.
8, 9. Nganong makapatandog ang pipila ka kombensiyon?
8 Niadtong 1946, sa “Malipayong Kanasoran” nga kombensiyon sa Cleveland, Ohio, si Brader Knorr mipakigpulong sa ulohang, “Ang mga Suliran sa Pagtukod Pag-usab ug sa Pagpadako.” Usa ka brader misulat: “Niadtong gabhiona, naa ko sa iyang luyo diha sa plataporma, ug samtang iyang gihisgotan ang buluhatong pagsangyaw ug ang mga plano sa pagpadako sa puy-anan ug imprentahanan sa Brooklyn Bethel, subli-subling namakpak ang mga nanambong. Bisan sa layo, imong makita ang malipayong mga dagway sa tanan.” Sa 1950 nga internasyonal nga kombensiyon sa New York City, ang nanambong nalipay sa pagkadawat sa New World Translation of the Christian Greek Scriptures—ang unang tomo sa modernong Iningles nga Bibliya nga nagpasig-uli sa ngalan sa Diyos.—Jer. 16:21.
9 Makapatandog usab ang mga kombensiyon nga gipahigayon diha sa mga nasod diin gilutos o gibando kanhi ang mga Saksi ni Jehova sa daghang katuigan. Pananglitan, si Adolf Hitler miingon nga iyang puohon ang mga Saksi ni Jehova sa Germany. Apan niadtong 1955 sa Nuremberg, 107,000 ka Saksi ang nanambong sa kombensiyon nga gipahigayon sa mismong tigomanan ni Hitler ug sa iyang mga tigpaluyo kaniadto. Daghan ang nanghilak sa kalipay! Sa tulo ka “Diyosnong Debosyon” nga kombensiyon sa Poland niadtong 1989, daghan sa 166,518 ka delegado naggikan sa kanhing Soviet Union ug Czechoslovakia, ug sa ubang nasod sa Eastern Europe. Alang sa daghan, kadto ang unang panagkatigom nga ilang natambongan nga may kapin sa 15 o 20 ka alagad sa Diyos. Ug handurawa ang kalipay sa nanambong sa 1993 nga “Balaang Pagpanudlo” nga Internasyonal nga Kombensiyon sa Kiev, Ukraine, diin 7,402 ang nabawtismohan—ang kinadaghanan nga nabawtismohang Saksi ni Jehova sulod lang sa usa ka adlaw.—Isa. 60:22; Hag. 2:7.
10. Unsang mga kombensiyon ang espesyal para nimo, ug ngano?
10 Tingali may distrito o internasyonal nga mga kombensiyon nga espesyal para nimo. Nahinumdom ka ba sa unang kombensiyon nga imong gitambongan o sa kombensiyon diin ikaw nabawtismohan? Importante kaayo kini nga mga okasyon sa imong pagsimba kang Jehova. Ayaw gayod kini kalimti!—Sal. 42:4.
REGULAR NGA MGA OKASYON ALANG SA PAGMAYA
11. Unsang mga pista ang gisugo sa Diyos nga tambongan sa mga Israelinhon matag tuig?
11 Gisugo ni Jehova ang mga Israelinhon nga magtigom sa Jerusalem alang sa tulo ka pista matag tuig—ang Pista sa mga Tinapay nga Walay Igpapatubo, ang Pista sa mga Semana (sa ulahi gitawag ug Pentekostes), ug ang Pista sa mga Balongbalong. Bahin niini, ang Diyos nagsugo: “Sa tulo ka higayon sa tuig ang tanan nimong lalaki moatubang sa nawong sa matuod nga Ginoo, si Jehova.” (Ex. 23:14-17) Kay nahibalo ang mga ulo sa pamilya nga hinungdanon kini nga mga pista sa ilang pagsimba kang Jehova, sila mitambong uban sa ilang pamilya.—1 Sam. 1:1-7; Luc. 2:41, 42.
12, 13. Unsay kinahanglang himoon sa daghang Israelinhon aron makatambong sa tinuig nga mga pista?
12 Hunahunaa ang sakripisyo nga himoon sa usa ka Israelinhong pamilya alang sa maong panaw. Pananglitan, si Jose ug Maria mopanawg mga 100 kilometros gikan sa Nasaret ngadto sa Jerusalem. Mahanduraw ba nimo kon unsa ka dugay ang maong panaw kon may gagmayng mga bata? Ang asoy bahin sa panaw ni Jesus ngadto sa Jerusalem sa bata pa siya nagpakita nga tingali kauban sa panaw ang ilang mga paryente ug higala. Lagmit dili gyod sayon ang pagpanaw, pag-andam ug pagkaon, ug pagpangitag katulgan diha sa mga dapit nga dili nila sinati. Apan nahibalo kita nga dili peligroso ang panaw kay gitugotan ra man si Jesus sa iyang ginikanan nga mokuyog sa uban bisag 12 anyos pa lang siya. Handurawa kon unsa ka sadya kadto, ilabina para sa mga bata!—Luc. 2:44-46.
13 Sukad nga daghan nang Israelinhon ang nagpuyo sa gawas sa ilang nasod, ang nanambong sa mga pista naggikan sa lainlaing nasod. Sa Pentekostes 33 K.P., gipakita sa mga Hudiyo ug sa ubang magsisimba ni Jehova sa Italya, Libya, Creta, Asia Minor, ug Mesopotamia ang ilang pagpabili sa maong mga pista pinaagi sa pagpanaw ngadto sa Jerusalem.—Buh. 2:5-11; 20:16.
14. Sa unsang paagi nakabenepisyo ang mga Israelinhon sa pagtambong sa tinuig nga mga pista?
14 Para sa matinumanong mga Israelinhon, ang labing importante ug makapahinam sa maong mga panaw mao ang pagsimba kang Jehova uban sa libolibong isigkamagsisimba. Unsa kahay gibati sa mga nanambong? Ang tubag makita sa instruksiyon ni Jehova ngadto sa iyang katawhan maylabot sa Pista sa mga Balongbalong: “Magmaya ka sa panahon sa imong pista, ikaw ug ang imong anak nga lalaki ug ang imong anak nga babaye ug ang imong ulipon nga lalaki ug ang imong ulipon nga babaye ug ang Levihanon ug ang langyaw nga pumoluyo ug ang batang ilo-sa-amahan ug ang babayeng balo, nga anaa sa sulod sa imong mga ganghaan. Pito ka adlaw nga saulogon mo ang pista alang kang Jehova nga imong Diyos sa dapit nga pagapilion ni Jehova, tungod kay si Jehova nga imong Diyos magpanalangin kanimo sa tanan nimong abot ug sa tanang buhat sa imong kamot, ug ikaw magmalipayon gayod.”—Deut. 16:14, 15; basaha ang Mateo 5:3.
NGANONG ANGAY NATONG PABILHAN ANG MGA KOMBENSIYON KARON?
15, 16. Unsang mga sakripisyo ang imong gihimo aron makatambong sa mga kombensiyon? Nganong malipay ka sa paghimo niana?
15 Pagkamaayong panig-ingnan ang mga pista sa Jerusalem alang sa mga alagad sa Diyos karon! Sa daghang paagi, ang atong mga kombensiyon susama gihapon sa mga pista kaniadto. Sama sa katawhan sa Diyos sa karaang panahon, daghan kanato ang mohimog mga sakripisyo aron makatambong. Apan dili kita magmahay kay daghan kitag makuhang benepisyo niini. Ang mga kombensiyon maoy importanteng bahin sa atong pagsimba. Kini nagtaganag mga impormasyon ug pagsabot nga gikinahanglan sa paghupot ug lig-ong relasyon sa Diyos. Kini nagdasig kanato sa pagpadapat sa atong nakat-onan, nagtabang kanato sa paglikay sa mga problema, ug nagdasig kanato sa pagpokus kanunay sa mga butang nga makapalipay.—Sal. 122:1-4.
16 Ang mga kombensiyon kanunayng makapalipay sa mga manambong. Kini ang report bahin sa usa ka dakong kombensiyon sa 1946: “Pagkanindot nga makita ang libolibong Saksi nga malipayong nagtigom sa usa ka lugar. Ug ilabinang makapalipay nga madungog ang dakong orkestra nga giduyogan sa mga nanambong nga nag-awit ug mga pagdayeg kang Jehova.” Kini midugang: “Daghan ang nagpalista sa Volunteer Service Department aron moboluntaryo sa lainlaing departamento. Nalipay kaayo sila nga nakaalagad sa ilang mga igsoon.” Kana ba usab ang imong gibati panahon sa distrito o internasyonal nga mga kombensiyon?—Sal. 110:3; Isa. 42:10-12.
17. Unsay mga kausaban sa pag-organisar ug mga kombensiyon?
17 Duna nay mga kausaban sa pag-organisar sa atong mga kombensiyon. Pananglitan, nahinumdoman pa sa uban ang walo ka adlaw nga mga kombensiyon! May sesyon sa buntag, hapon, ug gabii. Lakip usab sa programa ang pagsangyaw. Usahay ang programa magsugod sa alas nuybe sa buntag ug matapos sa alas nuybe sa gabii. Ang mga boluntaryo nagkugi sa pag-andam ug pamahaw, paniudto, ug panihapon para sa tanan. Apan lahi na karon. Pipila na lang ka adlaw ang kombensiyon, ug ang matag pamilya magbalon nag pagkaon aron ang tanan mas makapokus sa programa.
18, 19. Unsang mga bahina sa kombensiyon ang imong gikahinaman, ug ngano?
18 May mga bahin sa programa sa kombensiyon nga ato gyong gikahinaman. Pananglitan, ang espirituwal nga “pagkaon sa hustong panahon” gikan sa mga pakigpulong ug bag-ong mga publikasyon mohatag kanatog mas tin-awng pagsabot sa mga tagna ug pagtulon-an sa Bibliya. (Mat. 24:45) Ang bag-ong mga publikasyon sagad magamit sa pagtabang sa mga tawo nga makasabot sa kamatuoran. Ang mga drama nga gibase sa Bibliya makatabang kanatong tanan—batan-on man o tigulang—sa pagsusi sa atong motibo sa pag-alagad kang Jehova. Kini usab magpanalipod kanato nga dili maimpluwensiyahan sa panghunahuna sa kalibotan. Ang pakigpulong sa bawtismo motabang kanato sa pagsusi sa atong mga prioridad. Malipay usab kitang makita ang uban nga nagpabawtismo ingong simbolo sa ilang dedikasyon kang Jehova.
19 Oo, dugay nang bahin sa putling pagsimba ang mga kombensiyon. Kini nagtabang kanato nga magmalipayon ug magmaunongon sa pag-alagad kang Jehova niining lisod nga mga panahon. Kini nagdasig kanato nga mas magmasiboton sa ministeryo, naghatag kanatog kahigayonan sa pagbatog bag-ong mga higala, ug nagtabang kanato nga pabilhan ang tibuok kalibotang panag-igsoonay. Ang mga kombensiyon maoy usa sa hinungdanong mga paagi nga si Jehova nagpanalangin ug nag-atiman sa iyang mga alagad. Busa paneguroon gayod nato nga makatambong ug makabenepisyo sa tanang sesyon sa matag kombensiyon.—Prov. 10:22.


text:
Hernán Cortés
Si Hernán Cortés (1458 - Disyembre 2, 1547) nga gitawag usab og Hernando Cortes, usa ka conquistador alang sa Espanya, kinsa misakop sa karon tungang Mehiko. Ang iyang mga kada-ogan maoy naka-abli sa 300 ka tuig nga pagdumala sa mga Katsila didto sa Mehiko ug sa Tungang Amerika.
Sayong kinabuhi[usba | edit source]
Si Cortes natawo sa usa ka maharlikang banay sa Medellin sa probinsya sa Extremadura, Espanya. Mibalhin siya sa Santo Dominggo sa Kasadpang Indies niadtong 1504.
Miserbisyo si Cortes alang kang Gobernador Diego Velazquez sa usa ka ekspedisyon sa Cuba nga nagsugod niadtong 1511. Niadtong 1518, gipili siya ni Velazquez aron manguna sa ekspedisyon alang sa Peninsulang Yucatan sa Mehiko, nga maoy sentro sa sibilisasyong Maya kaniadto. Apan sa wala pa milayag si Cortes, wala ipapadayon ni Velazquez ang ekspidisyon, tungod sa kahadlok sa dakong gasto sa biyahe, ug usab sa iyang pagduda sa ambisyon ni Cortes. Misupak si Cortes, ug mipadayon sa paglayag niadtong 1519, buan ang kapin 500 ka tawo ug 11 ka barko.
Pag-abot sa Mehiko[usba | edit source]
Naabtan ug duha ka tuig ang pagsakop ni Cortes sa Mehiko. Sa iyang pag-abot, iya unang gihigala ang mga mga lumad, uban sa tabang sa mga tighubad. Usa niining mga tighubad mao si Malintzin (gitawag usab og Malinche sa mga nitibo, ug Marina sa mga Katsila), kinsa gihatag sa mga Indiyano sa Tabasco isip usa ka gasa sa kalinaw. Nahimo siyang tigtambag ni Cortes, ug sila adunay usa ka anak lalaki.
Gikan sa Yucatan, milayag si Cortes ngadto sa Golpo sa Mehiko. Didto iyang gitukod ang unang settlement, ang La Villa Rica de Vera Cruz (karon Veracruz, Mehiko). Mitudlo siya og usa ka konseho sa lungsod, kinsa mihatag kaniya sa titulong kapitan-heneral. Gihatagan usab siyag gahom ubos sa balaod nga Espanyol aron sakopon ang Mehiko.
Niadtong Agosto 1519, mimartsa si Cortes sa Tenochtitlan (karon Dakbayan sa Mehiko), ang kapital sa Imperyong Aztec. Mihimog alyansa kaniadto ang Tenochtitlan uban sa mga kasikbit nga dakbayan sa Texcoco ug Tlacopan, ug mitukod ug usa ka imperyo. Ilang gidaog-daog ang ubang mga baryong indiyano pinaagi sa pagkolekta ug buhis, ug mga tawo aron isakripisyo ngadot sa ilang mga diyos. Daghang nitibo ang wala maka-uyon sa mga Aztec, ug miboluntaryo sa pagtabang kang Cortes aron iya kining pildihon. Ang uban mikuyog kang Cortes human sila mapildi niya.
Kadaugan batok sa mga Aztec[usba | edit source]
Sa pagka-una, wala makigkita si Montezuma II, ang emperador sa mga Aztec, ubn kang Cortes. Apan niadtong Nobyembre sa 1519, misugot si Montezuma nga mosulod ang mga Katsila sa Tenochtitlan. Gi-hostage dayon ni Cortes si Montezuma, ug midumala sa imperyo uban kaniya.
Unom ka buwan human niadto, mibiya si Cortes sa Tenochtitlan aron sugaton ug gubat ang usa ka ekspedisyong Katsila ni Panfilo de Nervaez, kinsa gipadala ni Velazquez aron dakpon si Cortes. Nadakpan hinuon ni Cortes si Nervaez, ug giawhag ang mga sakop niini sa pagdapig kaniya.
Sa pagbiya ni Cortes sa Tenochtitlan, mi-alsa ang mga lumolupyo niini. Mibalik si Cortes, ug adunay nahitabong sangka, diin namatay si Montezuma. Mibiya sa lungsod ang mga Katsila.
Niadtong Disyembre 1520, nagsugod og pundok si Cortes og usa ka kasundaluhan aron atakehon ang Tenochtitlan, ubos sa bag-o niining lider nga si Cuauhtemoc. Napildi ang dakbayan niadtong Agosto 13, 1521. Nadakpan si Cuauhtemoc, ug gi-torture siya ni Cortes aron itug-an kon asa gitagu-an ang mga bahanding Aztec. Nagmahagi si Cuauhtemoc, busa gibitay siya.
Human sa pagsakop[usba | edit source]
Si Haring Carlos I sa Espanya, kinsa nahimong Balaang Romanhong Emperador Carlos V niadtong 1519, mitudlo kang Cortes isip gobernador ug kapitan heneral sa bag-ong nasakp nga teritoryo. Nadawat ni Cortes ang titulong Marques del Valle de Oaxaca niadtong 1528. Iyang gipatukod ang mas daghan pang mga dakbayan ug lungsod, ug mitudlo og mga tawo aron palapdan pa ang gahom sa Espanya didto sa tanang Mehiko, nga panganla'g Bag-ong Espanya.
Mibalik si Cortes sa Espanya niadtong 1540. Ang iyang kataposang sangka mao ang pag-atake sa mga KAtsila didto sa Algiers niadtong 1541. Namatay siya niadtong Disyembre 2, 1547.


text: Ngadto sa direktor. Usa ka salmo ni David.20 Tubagon ka unta ni Jehova sa adlaw sa kasakitan.+Panalipdan ka unta sa ngalan sa Diyos ni Jacob.+2 Ipadala unta niya ang tabang kanimo gikan sa balaang dapit,+Ug palig-onon ka gikan sa Zion.+3 Hinumdoman unta niya ang tanan nimong mga halad nga gasa,+Ug dawaton unta niya ang imong halad-nga-sinunog ingon nga tambok.+Seʹlah.4 Magahatag unta siya kanimo nianang nahiuyon sa imong kasingkasing,+Ug tumanon unta niya ang tanan nimo nga laraw.+5 Manghugyaw kami nga malipayon tungod sa imong kaluwasan,+Ug diha sa ngalan sa among Diyos isahon namo ang among mga bandila.+Tumanon unta ni Jehova ang tanan nimong mga hangyo.+6 Karon nahibalo ako nga si Jehova magaluwas gayod sa iyang dinihogan.+Siya magatubag kaniya gikan sa iyang balaang kalangitan+Pinaagi sa gamhanang mga buhat sa pagluwas sa iyang tuong kamot.+7 Ang pipila naghisgot mahitungod sa mga karo ug ang uban mahitungod sa mga kabayo,+Apan, sa among bahin, kami magahisgot mahitungod sa ngalan ni Jehova nga among Diyos.+8 Kadto sila nangahugno ug nangapukan;+Apan sa among bahin, kami nanindog, aron kami mapasig-uli.+9 Oh Jehova, luwasa ang hari!+Tubagon niya kami sa adlaw nga kami motawag.+


text:
Arangkada of Leo Lastimosa for May 30, 2010
Celtics batok Lakers Makalilisang ang duwa sa Boston Celtics dihang ilang gipukan si Lebron James, ang labing maayong magduduwa sa regular season sa NBA, ug ang Cleveland Cavaliers, ang labing daghan og daog sa tibuok liga, sa semifinals sa Eastern Conference. Nagpakita nang daan og timaan nga nahibalik ang karaang kabagis sa ilang pagpalagpot ni Dwyane Wade ug Miami Heat sa unang hugna sa playoffs. Nahingpit ang ilang kamangtas sa unang tulo ka duwa sa East Finals. Dihang way kukaluoy nilang gikulata ang East defending champions, ang Orlando Magic. Apan dihang nabawosan sila sa Magic sa ikaupat ug ikalimang duwa, napahinumdoman ang tanang hingtungdan unsa na kahamtong ang troika sa Celtics: silang Paul Pierce, 32; Kevin Garnett, 34; ug Ray Allen, 35. -o0o- Apan sila gihapoy akong gipaabot nga ikasangka sa NBA Defending Champions, Los Angeles Lakers, atol sa finals. Nga makapabanhaw sa labing karaan ug malungtaron nga panagribal sa liga. Silang Kobe Bryant ug kaubanan makaangkon na gyod og kahigayonan sa pagpanimawos sa ilang kapildehan sa labing uwahi nilang panag-abot sa finals niadtong 2008. Wa kapanalipod ang Celtics sa ilang korona sa niaging tuig tungod sa pagka inutil ni Garnett. Karong nagkadungan og kahimsog silang Garnett, Allen ug Pierce, gipaabot nga makahatag sa Lakers og mas seryusong hulga kay sa gitanyag sa Magic. Kana kon ang huyang na nilang lutahan makasugakod sa mas batan-ong panon ni Dwight Howard. -o0o- Sa pikas nga bahin, ang katungason sa kadaogan sa Lakers batok sa Oklahoma City Thunder sa unang hugna nabawi sa ilang pagsilhig sa mas agresibo apan mas gagmay nga Utah Jazz sa semifinals. Ang Phoenix Suns wa say ikaparang sa tulo ka higante nga kaabag ni Kobe sa Lakers sa unang duha ka duwa sa West finals. Apan ang pagdaog sa Suns sa ikatulo ug ikaupat nga duwa ug bisan sa sikit nilang pagkapilde sa ikalimang duwa nipalambo sa saad nga ang series mahimong mosangko sa ikapitong duwa sa Staples Center. Mga dumadapig sa Lakers nangandoy nga mabaid sila pag-ayo sa Suns. Aron mas makapangandam sa way kukaluoy nga bugha sa depensa sa Celtics. Kon sila gyoy mag-abot sa finals. -o0o- Ang Magic nakabisto nga ang kapaspas sa ilang duwa ug kakugihan sa ilang depensa makapakaging ug makapatumaw sa tinuod nga edad sa Celtics. Ang Suns nimatuod sab nga ang bentaha sa gidak-on ug gitas-on sa Lakers malaslasan sa mas rubo nga binag-iray sa silong, mas makugihong paglayat ug mas agresibong pagdarok sa bola sa ring. Nitak-op na bang bintana sa Celtics? Nilapas na ba si Kobe sa iyang kinapungkayan? Masakmit ba sa Celtics ang ika-18 nilang kampeyonato? O makuha bang Kobe ang ikalima niyang singsing? Aron usa na lay kuwang ug kaambasan nang duha ka three-peat ni Michael Jordan? [30] leo_lastimosa@abs-cbn.com
Celtics batok Lakers
Makalilisang ang duwa sa Boston Celtics dihang ilang gipukan si Lebron James, ang labing maayong magduduwa sa regular season sa NBA, ug ang Cleveland Cavaliers, ang labing daghan og daog sa tibuok liga, sa semifinals sa Eastern Conference. Nagpakita nang daan og timaan nga nahibalik ang karaang kabagis sa ilang pagpalagpot ni Dwyane Wade ug Miami Heat sa unang hugna sa playoffs.
Nahingpit ang ilang kamangtas sa unang tulo ka duwa sa East Finals. Dihang way kukaluoy nilang gikulata ang East defending champions, ang Orlando Magic. Apan dihang nabawosan sila sa Magic sa ikaupat ug ikalimang duwa, napahinumdoman ang tanang hingtungdan unsa na kahamtong ang troika sa Celtics: silang Paul Pierce, 32; Kevin Garnett, 34; ug Ray Allen, 35.
-o0o-
Apan sila gihapoy akong gipaabot nga ikasangka sa NBA Defending Champions, Los Angeles Lakers, atol sa finals. Nga makapabanhaw sa labing karaan ug malungtaron nga panagribal sa liga. Silang Kobe Bryant ug kaubanan makaangkon na gyod og kahigayonan sa pagpanimawos sa ilang kapildehan sa labing uwahi nilang panag-abot sa finals niadtong 2008.
Wa kapanalipod ang Celtics sa ilang korona sa niaging tuig tungod sa pagka inutil ni Garnett. Karong nagkadungan og kahimsog silang Garnett, Allen ug Pierce, gipaabot nga makahatag sa Lakers og mas seryusong hulga kay sa gitanyag sa Magic. Kana kon ang huyang na nilang lutahan makasugakod sa mas batan-ong panon ni Dwight Howard.
-o0o-
Sa pikas nga bahin, ang katungason sa kadaogan sa Lakers batok sa Oklahoma City Thunder sa unang hugna nabawi sa ilang pagsilhig sa mas agresibo apan mas gagmay nga Utah Jazz sa semifinals. Ang Phoenix Suns wa say ikaparang sa tulo ka higante nga kaabag ni Kobe sa Lakers sa unang duha ka duwa sa West finals. Apan ang pagdaog sa Suns sa ikatulo ug ikaupat nga duwa ug bisan sa sikit nilang pagkapilde sa ikalimang duwa nipalambo sa saad nga ang series mahimong mosangko sa ikapitong duwa sa Staples Center.
Mga dumadapig sa Lakers nangandoy nga mabaid sila pag-ayo sa Suns. Aron mas makapangandam sa way kukaluoy nga bugha sa depensa sa Celtics. Kon sila gyoy mag-abot sa finals.
-o0o-
Ang Magic nakabisto nga ang kapaspas sa ilang duwa ug kakugihan sa ilang depensa makapakaging ug makapatumaw sa tinuod nga edad sa Celtics. Ang Suns nimatuod sab nga ang bentaha sa gidak-on ug gitas-on sa Lakers malaslasan sa mas rubo nga binag-iray sa silong, mas makugihong paglayat ug mas agresibong pagdarok sa bola sa ring.
Nitak-op na bang bintana sa Celtics? Nilapas na ba si Kobe sa iyang kinapungkayan? Masakmit ba sa Celtics ang ika-18 nilang kampeyonato? O makuha bang Kobe ang ikalima niyang singsing? Aron usa na lay kuwang ug kaambasan nang duha ka three-peat ni Michael Jordan? [30] leo_lastimosa@abs-cbn.com


text:
Genesis 13Ang Pulong Sang Dios (HLGN)
Nagbulag si Abram kag si Lot
13 Halin sa Egipto, nagkadto si Abram sa Negev upod ang iya asawa kag dala ang tanan niya nga pagkabutang, kag nag-upod man sa ila si Lot. 2 Manggaranon na kaayo si Abram; madamo na ang iya kasapatan, pilak kag bulawan. 3 Halin sa Negev, nagsaylo-saylo sila hasta nga nakabalik sila sa lugar nga ila anay ginpatindugan sang tolda. Ini nga lugar ara sa tunga-tunga sang Betel kag Ai. 4 Diri man sila una nga nagpatindog sang halaran sang pag-abot nila sa Canaan. Sa liwat nagsimba didto si Abraham sa Ginoo.
5 Si Lot nga nagaupod man kay Abram kon diin siya magkadto may iya man nga mga kasapatan kag mga tolda. 6 Kag tungod kay madamo na ang ila kasapatan kag iban pa nga mga pagkabutang, indi sila puwede nga magtingob estar sa isa ka lugar. Ang palahalban indi makaigo sa ila. 7 Tungod sini, nag-ilinaway ang mga manugbantay sang ila mga kasapatan. (Sadto nga panahon ang mga Canaanhon kag mga Periznon nagaestar pa sa sadto nga duta.)
8 Gani nagsiling si Abram kay Lot, “Kita kag ang aton mga tinawo indi dapat mag-ilinaway, kay magparyentihanay kita. 9 Ang maayo pa, mabulagay na lang kita tungod madamo pa man sang lugar nga puwede sayluhan. Ikaw ang magpili kon diin nga bahin sang duta ang imo gusto. Kon mapawala ka, mapatuo ako; kon mapatuo ka, mapawala ako.”
10 Nagtan-aw si Lot sa palibot kag napinsaran niya nga bugana sang tubig ang Kapatagan sang Jordan hasta sa Zoar, pareho sang katamnan sang Eden kag sang duta sang Egipto. (Ini sang wala pa ginlaglag sang Ginoo ang Sodom kag Gomora.) 11 Gani ginpili ni Lot ang bug-os nga Kapatagan sang Jordan sa sidlangan. Sa amo nga paagi nagbulagay si Lot kag si Abram. 12 Si Abram nagpabilin sa Canaan samtang si Lot iya didto sa mga banwa sang kapatagan. Nagpatindog si Lot sang mga tolda malapit sa Sodom. 13 Ang mga tawo sa Sodom tama gid ka makasasala. Puwerte gid ang ila pagpakasala batok sa Ginoo.
Nagsaylo si Abram sa Hebron
14 Sang nakahalin na si Lot, nagsiling ang Ginoo kay Abram, “Halin sa imo ginatindugan tan-awa sing maayo ang imo palibot. 15 Ang tanan nga duta nga malambot sang imo panulok ihatag ko sa imo kag sa imo mga kaliwat, kag mangin inyo ina hasta san-o. 16 Hatagan ko ikaw sing madamo nga mga kaliwat nga ang ila kadamuon pareho sa yab-ok. Ang yab-ok indi maisip, gani ang imo mga kaliwat indi man maisip. 17 Lakat ka kag libuta ang bug-os nga duta kay ihatag ko ina tanan sa imo.” 18 Gani ginhalin ni Abram ang iya tolda, kag didto siya nag-estar malapit sa dalagko nga mga kahoy ni Mamre didto sa Hebron, kag naghimo siya didto sang halaran para sa Ginoo.


text:
Depresyon—Paano Ini Mabulong?
“AKO kag ang akon bana nagpakonsulta na sa doktor, naghimo sing mga pagbag-o sa amon pagkabuhi, naghimo sing maayo nga rutina kag nanikasog nga sundon ini,” siling ni Ruth nga nagaantos sang depresyon sa sulod na sang pila ka tuig. “Daw nakita na namon ang epektibo nga pagbulong, kag nauluumpawan na ako karon. Pero sang wala pa, ang pagpalangga sang akon bana kag mga abyan nakabulig sa akon nga indi madulaan sing paglaum.”
Suno sa eksperiensia ni Ruth, ang mga tawo nga may clinical nga depresyon nagakinahanglan gid sang pagsuporta kag sang nagakaigo nga pagbulong. Indi dapat pagpabay-an ang depresyon kay kon kaisa mahimo ini bangdan sang kamatayon. Halos duha ka libo ka tuig ang nagligad, nahibaluan ni Jesus nga makabulig ang eksperiensiado nga mga manugbulong, kay nagsiling sia nga ‘ang mga nagamasakit nagakinahanglan sang manugbulong.’ (Marcos 2:17) Buot silingon nga daku ang mabulig sang mga manugbulong agod mapahaganhagan ang pag-antos sang mga may depresyon. *
Mga Bulig
May madamo nga paagi sa pagbulong sang depresyon. Nagadepende ini sa sintomas kag kon daw ano kalala ang balatian. (Tan-awa ang kahon sa “Mga Klase sang Depresyon”) Mahimo mabuligan sang doktor ang madamo nga tawo, pero ang iban nagakinahanglan sang espesyalista. Mahimo magreseta ang doktor sang antidepressant nga bulong ukon magpanugda sang iban pa nga pagpabulong. Ang iban nabuligan sang herbal nga mga bulong, pagkontrol sa ginakaon, kag nagakaigo nga ehersisyo.
Ang Kalabanan nga mga Problema
1. Ang maayo nga mga abyan nga may diutay lang ukon wala sing nagakaigo nga ihibalo sa pagbulong, mahimo manugda kon ano nga pagpabulong ang imo dapat batunon ukon likawan. Mahimo nga ipilit nila ang ila opinyon sa kon bala dapat ka mag-inom sing herbal, sang ginareseta nga bulong, ukon indi ka na lang mag-inom sing bisan ano nga bulong.
Binagbinaga: Siguraduha nga masaligan ang mga panugda nga imo batunon. Kay sa ulihi, ikaw man gihapon ang magadesisyon.
2. Ang kapaslawan mahimo mangin rason kon ngaa untatan sang pasyente ang pagpabulong, kay sa pamatyag niya wala sia gihapon nagaayo ukon may malain ini nga epekto sa iya.
Binagbinaga: “Sa wala sing laygay, ang mga katuyoan napaslawan, apang sa kadam-an sang manuglaygay napalig-on sila.” (Hulubaton 15:22) Mangin mas epektibo ang isa ka pamaagi sang pagpabulong kon may maayo nga komunikasyon ang pasyente kag ang doktor. Isugid sa imo doktor kon ano ang imo ginakabalak-an ukon ginabatyag, kag pamangkuta sia kon puede maislan ang paagi sa pagbulong ukon dapat ini padayunon agod makita ang mga resulta.
3. Ang sobra nga kompiansa mahimo mangin rason nga untatan na sang mga pasyente ang pagpabulong bangod daw maayo na ang ila pamatyag. Mahimo nga nalipat na sila kon ano ang ila ginabatyag sang wala pa sila makapabulong.
Binagbinaga: Ang pag-untat dayon sang pagbulong nga wala nagakonsulta sa doktor mahimo peligruso ukon makamamatay pa gani.
Bisan pa ang Biblia indi isa ka libro parte sa medisina, ang awtor sini nga si Jehova nga Dios, amo ang aton Manunuga. Binagbinagon sang masunod nga artikulo ang lugpay kag panuytoy sang Pulong sang Dios sa mga nagaantos sang depresyon kag sa mga nagaatipan sa ila.
^ par. 3 Ang Magmata! wala nagaendorso sang ano man nga sahi sang pagbulong. Dapat hunahunaon sing maayo sang kada isa ang mga pililian antes sia maghimo sang iya desisyon.


text:
Pamangkot sang mga Pamatan-on
Malain Bala nga Mangin Popular?
Sulati ang blangko.
․․․․․ maayo nga mangin popular.
- A. Pirme
- B. Kon kaisa
- C. Indi gid
ANG husto nga sabat “B.” Ngaa? Bangod kon popular ang isa, madamo ang nanamian sa iya, kag indi ini pirme malain. Ang Biblia nagtagna nga ang mga Cristiano mangin “kapawa sa mga kapungsoran” kag ang mga tawo manamian sa ila. (Isaias 42:6, HPV; Binuhatan 13:47) Sa sini nga kahulugan popular ang mga Cristiano.
Nahibaluan mo bala?
Si Jesus popular. Bisan sang bata pa sia, ‘ginkahamut-an sia sang Dios kag sang mga tawo.’ (Lucas 2:52) Ang Biblia nagsiling nga sang daku na si Jesus, “nagsunod sa iya ang daku nga kadam-an gikan sa Galilea kag Decapolis kag Jerusalem kag Judea kag gikan sa tabok sang Jordan.”—Mateo 4:25.
Ngaa indi ini malain?
Kay si Jesus wala nagtinguha nga dayawon ukon mangin popular, kag wala man sia naghingamo nga batunon sang iban. Ginhimo lang ni Jesus kon ano ang husto, gani may mga tawo nga nanamian sa iya. (Juan 8:29, 30) Dugang pa, nahibaluan ni Jesus nga temporaryo lang ang kahamuot sa iya sang mga tawo nga nagabulubag-o ang pensar. Nahibaluan man niya nga sa ulihi, pagapatyon nila sia!—Lucas 9:22.
Ang Punto:
Ang pagkapopular pareho sa manggad. Indi ini pirme malain. Ang problema lang, kon ano ang ginahimo sang mga tawo para makuha ukon mamentinar ini.
Paandam!
Ginahimo sang madamo nga pamatan-on ang bisan ano para mangin popular. Ang iban sa ila nagasunodsunod sa ginahimo sang kalabanan para batunon sila. Nagapamahog naman ang iban para dayawon sila. *
Sa masunod nga mga pahina, binagbinagon naton ang duha ka delikado nga alagyan ukon paagi para mangin popular. Dayon tan-awon naton kon ano ang mas maayo nga alagyan.
^ par. 12 Ang Biblia nagsambit parte sa tonto nga mga tawo nga ginatawag Nefilim ukon “mga higante.” Ginpatuhuyan man sila nga “bantog nga mga tawo,” kag gusto nila himayaon sila sang iban.—Genesis 6:4.


text:
Nahibalo Ka Ba?
Unsay gihimo sa mga tiggamag barko kaniadto aron dili masudlag tubig ang ilang mga barko?
Si Lionel Casson, eksperto sa karaang mga barko, nagsaysay kon unsay gihimo sa mga tiggamag barko kaniadto sa Roma human madugtong ang mga tabla sa barko. Sagad “ilang bulitag alkitran [aspalto] ug talo ang mga dinugtongan o bisan ang tibuok gawas nga kasko, dayon pahirag alkitran ang sulod niini.” Sa wala pa kini himoa sa mga Romano, dugay rang gigamit sa mga Akadianhon ug Babilonyanhon ang aspalto sa pagbulit sa ilang mga barko aron dili kini masudlag tubig.
Ang Hebreohanong Kasulatan naghisgot sa susamang pamaagi diha sa Genesis 6:14. Ang Hebreohanong pulong nga gihubad ug “alkitran” klarong nagtumong sa aspalto, usa ka natural nga substansiya sa petrolyo.
Dunay duha ka matang sa aspalto—likido [alkitran] ug solido. Ang mga tiggamag barko kaniadto naggamit ug alkitran; direkta nila kining ipahid sa ilang barko. Dayon, ang alkitran mouga ug mogahi maong dili na malutsag tubig ang kasko.
Daghag aspalto sa mga lugar diha sa Bibliya. Ang Walog sa Sidim didto sa Patayng Dagat, “maoy mga kagahongan sa aspalto.”—Genesis 14:10.
Giunsa pagpreserbar kaniadto ang mga isda?
Ang isda dugay nang importanteng pagkaon. Sa wala pa mouban kang Jesus, ang pipila niya ka apostoles maoy mga mangingisda sa Dagat sa Galilea. (Mateo 4:18-22) Ang uban sa ilang mga kuha giproseso sa “mga pabrika” didto.
Ang proseso sa pagpreserbar ug isda nga lagmit gigamit sa karaang Galilea gisunod gihapon sa ubang dapit karon. Una, ang isda kuhaag tinai ug hugasan. Ang librong Studies in Ancient Technology naghubit sa sunod nga himoon: “Dayon asinan ang hasang, baba ug himbis. Unya ang isda ug asin isal-otsal-ot pagpatong, dayon tabonag uga nga hapin. Human sa 3-5 ka adlaw, kini balihon ug paughon na sab sa samang gidugayon. Niini nga proseso, ang mga pluwido sa lawas mauga ug ang asin mosuhop sa isda. Inigkauga, ang isda motuskig ug mogahi.”
Wala mahibaw-i kon unsa ka dugay mapreserbar ang isda niini nga proseso. Pero kay ang mga taga-Ehipto kaniadto nag-eksport man sa Sirya ug pinaugang isda, kini nagpakita nga maayo ang ilang paagi sa pagpreserbar.


text:
Sila Kinabubut-ong Nagtanyag sa Ilang Kaugalingon—Sa Mexico
MAKAPADASIG gayod nga nagkadaghan ang mga Saksi nga nagpasimple sa ilang kinabuhi aron mapalapad ang ilang ministeryo. (Mat. 6:22) Unsang mga kausaban ang ilang gihimo? Unsang mga hagit ang ilang giatubang? Aron atong masayran, ilailahon nato ang pipila nga nag-alagad karon sa Mexico.
“KINAHANGLAN MING MOHIMOG KAUSABAN”
Si Dustin ug Jassa nga taga-United States gikasal sa Enero 2007. Human niana, napalit nila ang dugay na nilang gipangandoy nga sailboat nga maoy ilang gipuy-an. Ila kining gipondo duol sa Astoria, Oregon, U.S.A.—nindot kaayo nga lungsod nga gilibotag mga bungtod nga daghag kakahoyan ug mga bukid nga naputos sa snow ang taluktok—nga duol ra sa Pacific Ocean. Miingon si Dustin, “Nindot kaayo ang view bisan asa ka motan-aw!” Abi nilag simple na ang ilang kinabuhi, nga nagsalig kang Jehova. ‘Total, nagpuyo ra mi sa 7.9 metros nga sailboat, nagtrabahog partaym, nagtabang sa kongregasyon nga langyawg pinulongan, ug mag-oksilyare payunir panagsa,’ matod nila. Pero wala madugay sila nakaamgo nga ila diayng gilimbongan ang ilang kaugalingon. “Imbes motabang sa kongregasyon, nagsige na lang hinuon mig ayo sa among sailboat,” miingon si Dustin. “Nahibalo mi nga kon gusto gyod namong unahon si Jehova, kinahanglan ming mohimog kausaban.”
Miingon pod si Jassa: “Sa wala pa ko maminyo, nagpuyo ko sa Mexico ug nagtabang sa Iningles nga kongregasyon. Ganahan kaayo ko didto, ug gusto kong mobalik.” Aron madasig sila sa pag-alagad sa laing nasod, panahon sa ilang pamilyahanong pagsimba, si Dustin ug Jassa magbasag kasinatian sa mga igsoong mibalhin sa laing nasod nga daghan ang interesado. (Juan 4:35) “Gusto pod namong maeksperyensiyahan kana,” matod ni Dustin. Sa dihang gibalitaan sila sa ilang mga higala sa Mexico nga may bag-ong grupo nga naporma nga nanginahanglag tabang, si Dustin ug Jassa midesisyon dayon. Miundang sila sa ilang trabaho, gibaligya ang sailboat, ug mibalhin sa Mexico.
“ANG KINAMAAYOHANG BUTANG NGA AMONG GIHIMO”
Si Dustin ug Jassa mibalhin sa lungsod sa Tecomán, duol gihapon sa Pacific Ocean pero 4,345 kilometros habagatan sa Astoria. Si Dustin miingon nga lahi sa ilang gigikanan nga bugnaw ang klima ug kabukiran ang makita, sa Tecomán init kaayo ug halos mga punoan sa lemon ray makita. Sa primero naglisod silag pangitag trabaho. Kay nagdaginot, kan-on ra ug beans ang ilang ginakaon kaduha sa usa ka adlaw sulod sa daghang semana. “Sa hapit na ming gisumhan sa among ginakaon,” matod ni Jassa, “gihatagan mi sa among mga Bible study ug mangga, saging, kapayas, ug siyempre daghan kaayong lemon!” Sa ulahi, nakakita silag trabaho sa Internet, nga magtudlog Iningles sa mga taga-Taiwan. Ang ilang kita igo na sa ilang adlaw-adlawng panginahanglan.
Unsay gibati ni Dustin ug Jassa niini nga kausaban sa ilang kinabuhi? “Ang among pagbalhin mao ang kinamaayohang butang nga among gihimo,” sila miingon. “Mas milig-on pa ang among relasyon kang Jehova ug ang among panagtiayon. Kada adlaw magkauban mi sa daghang buluhaton—pagsangyaw, paghisgot kon unsaon pagtabang sa among mga Bible study, ug pagpangandam sa tigom. Wala na pod kaayo miy problema karon.” Sila midugang: “Mas naapresyar namo ang giingon sa Salmo 34:8, ‘Tilawi ug tan-awa ninyo nga si Jehova maayo.’”
NGANONG DAGHAN ANG NAGBOLUNTARYO?
Kapin sa 2,900 ka Saksi ni Jehova—minyo ug tagsaanon, nga daghan kanila nag-edad ug mga 20 ngadto sa 30—namalhin sa mga lugar sa Mexico nga dako ang panginahanglan. Nganong ila kining gihimo? Ang pipila kanila naghatag ug tulo ka rason. Unsa kini?
Aron ipakita ang gugma kang Jehova ug sa mga tawo. Si Leticia nabawtismohan sa edad nga 18. Siya miingon: “Dihang nagpahinungod ko kang Jehova, nahibalo ko nga kinahanglan kong moalagad kaniya nga bug-os kasingkasing ug kalag. Busa aron ipakita ang akong dakong gugma kang Jehova, gusto nakong mogugol ug dugang panahon ug kusog diha sa ministeryo.” (Mar. 12:30) Si Hermilo, nga nabana ni Leticia, kapin pa lang sa 20 ang edad dihang mibalhin siya sa dapit nga mas dako ang panginahanglan. Siya miingon: “Nakaamgo ko nga ang pagtabang sa uban nga matagan-an ang ilang espirituwal nga panginahanglan mao ang labing maayong paagi sa pagpakitag gugma sa mga tawo.” (Mar. 12:31) Busa mibiya siya sa dakong siyudad sa Monterrey diin siya nagtrabaho sa bangko ug haruhayg kinabuhi, ug mibalhin sa usa ka gamayng lungsod.
Aron mobatig tinuod ug dumalayon nga kalipay. Human sa iyang bawtismo, si Leticia miuban sa eksperyensiyadong payunir nga sister sa pagsangyaw sa hilit nga lungsod sulod sa usa ka bulan. Si Leticia nahinumdom: “Nalipay kaayo ko kay daghan ang interesado sa mensahe sa Gingharian. Human sa usa ka bulan, nakaingon ko, ‘Kini ang gusto nakong himoon sa akong kinabuhi!’” Si Essly, dalaga nga kapig 20 anyos, nakadesisyon sa pagbalhin tungod usab sa kalipay nga iyang nakita niadtong anaa niining matanga sa pag-alagad. Sa hayskul pa siya, daghan siyag naestoryang dasig nga mga Saksi nga nag-alagad sa mga lugar nga mas dakog panginahanglan. Matod niya, “Gusto nako silang sundogon kay nakita nakong malipayon sila.” Daghang sister ang sama kang Essly. Gani sa Mexico, kapin sa 680 ka dalaga ang nag-alagad sa mga dapit nga mas dako ang panginahanglan. Maayo gayod silang panig-ingnan sa mga batan-on ug edaran!
Aron makabaton ug makapatagbawng kinabuhi. Paggraduwar ni Essly sa hayskul, gitanyagan siyag eskolarsip sa unibersidad. Gidasig siya sa ubang batan-on sa pagdawat niana aron duna siyay mahuman nga kurso, maayong trabaho, awto, ug makasuroy sa ubang lugar. Pero wala niya sunda ang ilang tambag. Matod ni Essly: “Daghan sa akong Kristohanong mga higala nangagpas niana, ug akong namatikdan nga wala na nila unaha ang espirituwal nga mga tumong. Nakita usab nako nga daghan silag problema samtang puliki sa mga kalihokan niining kalibotana. Gusto kong bug-os moalagad kang Jehova samtang batan-on pa.”
Si Essly mikuhag mugbong kurso nga makatabang niyang makakitag trabaho nga makasuportar sa iyang pagpayunir, ug dayon mibalhin siya sa usa ka lugar nga dako ang panginahanglan. Gitun-an niya ang lisod nga mga pinulongan sa mga lumad nga Otomi ug Tlapaneco. Karon, human sa tulo ka tuig niyang pagsangyaw sa hilit nga mga dapit, siya miingon: “Makapalipay ug makapatagbaw gayod ang pag-alagad sa dapit nga mas dako ang panginahanglan. Labaw sa tanan, mas nasuod ko kang Jehova.” Kana sab ang gibati ni Phillip ug Racquel, magtiayon nga kapig 30 ang edad ug taga-United States. “Dali ra kaayong mausab ang kahimtang sa kalibotan mao nga daghan ang mibatig walay kasegurohan. Pero ang pag-alagad sa dapit nga daghan pa ang maminaw sa mensahe sa Bibliya naghimo sa among kinabuhi nga mas makahuloganon. Makapatagbaw kaayo kini!”
KON UNSAON PAG-ATUBANG ANG MGA HAGIT
Siyempre, dunay mga hagit ang pag-alagad sa laing dapit. Usa niana ang pinansiyal nga panginahanglan. Aron matagan-an kana, kinahanglang andam kang mopasibo sa kahimtang sa lugar nga imong balhinan. Si Verónica, usa ka eksperyensiyadong payunir, miingon: “Sa usa ka dapit nga akong gialagaran, nagluto ug namaligya kog baratong pagkaon. Sa laing dapit, namaligya kog panapton ug nangorteg buhok. Sa pagkakaron, manglimpiyo kog balay ug magtudlo sa bag-ong mga ginikanan kon unsaon pagpakigkomunikar sa ilang mga anak.”
Dili gyod sayon ang pagpasibo sa laing mga kultura ug kostumbre ilabina kon magpuyo ka uban sa mga lumad sa hilit nga lugar. Mao kanay nahitabo kang Phillip ug Racquel dihang nag-alagad sila sa lugar nga Nahuatl ang pinulongan. “Lahi kaayo ang ilang kultura,” miingon si Phillip. Unsay nakatabang nila? “Nagpokus mi sa ilang maayong mga hiyas—suod ang ilang pamilya, sinsero silang makiglabot sa uban, ug manggihatagon.” Matod usab ni Racquel: “Daghan mig nakat-onan sa pagpuyo ug sa pag-alagad uban sa mga igsoon didto.”
KON UNSAON NIMO PAGPANGANDAM
Kon gusto kang moalagad sa hilit nga mga dapit diin dako ang panginahanglan, unsaon nimo pagpangandam? Ang mga igsoong nakasulay na niini miingon: Sa dili ka pa mobalhin, pasimpleha na ang imong kinabuhi ug magmakontento. (Filip. 4:11, 12) Unsa pa? Si Leticia miingon: “Ang akong gipili nga trabaho mao kanang dili makababag nako kon kinahanglan kong mobalhin sa laing lugar.” Matod ni Hermilo: “Nagtuon ko sa pagluto, paglaba, ug pagplansa.” Miingon sab si Verónica: “Sa didto pa ko sa amoa, motabang ko sa pagpanghinlo ug nagtuon ko sa paglutog simpleng potahe pero sustansiyado. Nagtuon sab ko sa pagdaginot.”
Si Levi ug Amelia nga taga-United States ug walo ka tuig nang minyo nag-asoy kon sa unsang paagi ang espesipikong pag-ampo nakatabang nila sa pagpangandam sa pag-alagad sa Mexico. Si Levi miingon: “Among gikuwenta kon pilay magasto aron makaalagad sa laing nasod sa usa ka tuig ug dayon nag-ampo mi kang Jehova nga makatigom mi nianang kantidara.” Sulod sa pipila ka bulan, ilang natigom ang kantidad nga ilang giampo, ug mibalhin dayon sila. Siya mipadayon: “Gitubag ni Jehova ang among espesipikong pag-ampo, busa kinahanglang molihok sab mi.” Si Amelia midugang: “Abi namog usa ka tuig lang mi diri, pero pito ka tuig na mi dinhi, ug wala miy planong mohawa! Personal gyod namong nasinati ang tabang ni Jehova. Adlaw-adlaw namong makita ang iyang kaayo.”
Hinungdanon sab kaayo ang pag-ampo matod ni Adam ug Jennifer, magtiayong taga-United States nga mibalhin sa Mexico ug nagsangyaw sa mga nagsultig Iningles. Sila misugyot: “Ayaw na paghulat ug perpektong higayon. Iampo kang Jehova ang imong tinguha, ug lihok uyon niana. Pasimpleha ang imong kinabuhi, sulati ang sangang buhatan sa nasod nga imong adtoan, ug human matimbang-timbang ang tanan, balhin dayon!” * Kon imo kining himoon, seguradong matagamtam nimo ang daghang panalangin ug malipayong kinabuhi.
^ par. 21 Alang sa dugang impormasyon, tan-awa ang artikulong “Ikaw ba ‘Makaadto sa Macedonia’?” sa Agosto 2011 nga Atong Ministeryo sa Gingharian.
Pagkat-og Dugang
Unsa nga mga Tunghaan ang Gitagana Para sa mga Payunir?
Unsang espesyal nga pagbansay ang gitagana para sa mga payunir nga bug-os panahon sa pagsangyaw?


text: 7 Ug ang mga anak sa Israel naghimo ug usa ka buhat sa pagkadili-matinumanon labot sa butang nga gikatugyan sa kalaglagan sa pagkaaging si Acan+ nga anak nga lalaki ni Carmi, nga anak nga lalaki ni Zabdi, nga anak nga lalaki ni Zera, sa tribo ni Juda, nagkuhag pipila sa butang nga gikatugyan sa kalaglagan.+ Niini ang kasuko ni Jehova misilaob batok sa mga anak sa Israel.+2 Unya si Josue nagpadalag mga tawo gikan sa Jerico ngadto sa Ai,+ nga duol sa Bet-aven,+ dapit sa sidlakan sa Bethel,+ ug miingon kanila: “Tungas kamo ug pangespiya sa yuta.” Busa ang mga tawo mitungas ug nangespiya sa Ai.+3 Human niana sila mibalik kang Josue ug miingon kaniya: “Ayaw patungasa ang tanang katawhan. Patungasa ang mga duha ka libo o mga tulo ka libo ka tawo ug hampakon nila ang Ai. Ayaw hagoa ang tanang katawhan pinaagi sa pag-adto didto, kay sila diyutay ra.”4 Busa mga tulo ka libo ka tawo gikan sa katawhan ang nanungas didto, apan nangalagiw sila atubangan sa mga tawo sa Ai.+5 Ug ang mga tawo sa Ai nakapatay ug mga katloag-unom ka tawo gikan kanila, ug sila migukod+ kanila gikan sa atubangan sa ganghaan hangtod sa Sebarim ug nagpadayon sa pagpamatay kanila hangtod sa lugsongong dapit. Tungod niana ang kasingkasing sa katawhan nangatunaw ug nahisama sa tubig.+6 Unya gigisi ni Josue ang iyang mga kupo ug miyukbo+ sa yuta atubangan sa arka ni Jehova hangtod sa gabii, siya ug ang mga ansiyano sa Israel, ug sila nagpadayon pagbutang ug abog sa ilang mga ulo.+7 Ug si Josue miingon: “Intawon, Soberanong Ginoong Jehova, nganong gidala pa nimo kining katawhan tabok sa Jordan, aron ihatag lamang kami ngadto sa kamot sa mga Amorihanon aron sila maglaglag kanamo? Ug kon unta kami lamang ang nagbuot ug nagpadayon sa pagpuyo sa pikas nga bahin sa Jordan!+8 Apan, tabi, Oh Jehova, unsa may akong ikasulti human motalikod ang Israel atubangan sa iyang mga kaaway?9 Ug ang mga Canaanhon ug ang tanang molupyo sa yuta makadungog labot niini, ug tinong libotan nila kami ug hanawon ang among ngalan gikan sa yuta;+ ug unsay imong buhaton alang sa imong dakong ngalan?”+10 Sa baylo si Jehova miingon kang Josue: “Tindog! Nganong ikaw naghapa?11 Ang Israel nakasala, ug sila nakalapas usab sa akong pakigsaad+ nga akong gihatag ingong sugo kanila; ug sila nagkuha usab ug pipila sa butang nga gikatugyan sa kalaglagan+ ug usab nangawat+ ug usab naglilong niini+ ug usab nagbutang niini taliwala sa ilang kaugalingong mga gamit.+12 Ug ang mga anak sa Israel dili makabarog batok sa ilang mga kaaway.+ Sila motalikod sa atubangan sa ilang mga kaaway, tungod kay sila nahimong butang nga gikatugyan sa kalaglagan. Ako dili magauban kaninyo pag-usab gawas kon laglagon ninyo ang butang nga gikatugyan ngadto sa kalaglagan gikan sa inyong taliwala.+13 Tindog! Balaana ang katawhan,+ ug ikaw magaingon, ‘Balaana ang inyong kaugalingon ugma, kay mao kini ang giingon ni Jehova nga Diyos sa Israel: “Usa ka butang nga gikatugyan sa kalaglagan ang anaa sa inyong taliwala, Oh Israel.+ Dili kamo makabarog batok sa inyong mga kaaway hangtod nga inyong makuha gikan sa inyong taliwala ang butang nga gikatugyan sa kalaglagan.14 Ug moatubang kamo ugma sa buntag, tribo por tribo, ug mahitabo nga ang tribo nga pilion ni Jehova+ moduol, banay por banay, ug ang banay nga pilion ni Jehova moduol, panimalay por panimalay, ug ang panimalay nga pilion ni Jehova moduol, matag tawo nga lig-on ug lawas.15 Ug mahitabo nga ang usa nga napili uban sa butang nga gikatugyan sa kalaglagan sunogon sa kalayo,+ siya ug ang tanan nga iyaha, tungod kay siya naglapas sa pakigsaad+ ni Jehova ug tungod kay siya nakahimog usa ka makauulaw nga kabuangan diha sa Israel.”’”+16 Unya si Josue mibangon sayo sa buntag ug gipaduol ang Israel, tribo por tribo niini, ug ang tribo ni Juda ang napili.17 Sunod iyang gipaduol ang mga banay ni Juda ug gipili ang banay sa mga Zerahanon,+ nga human niini iyang gipaduol ang banay sa mga Zerahanon, ang matag tawo nga lig-on ug lawas, ug si Zabdi ang napili.18 Sa kataposan iyang gipaduol ang iyang panimalay, ang matag tawo nga lig-on ug lawas, ug si Acan nga anak nga lalaki ni Carmi, nga anak nga lalaki ni Zabdi, nga anak nga lalaki ni Zera, sa tribo ni Juda, ang napili.+19 Unya si Josue miingon kang Acan: “Anak ko, ihatag, palihog, ang himaya kang Jehova nga Diyos sa Israel+ ug himoa ang pagsugid ngadto kaniya,+ ug sultihi ako,+ palihog, Unsay imong nabuhat? Ayaw kini ililong+ kanako.”20 Unya si Acan mitubag kang Josue ug miingon: “Sa tinuod ako—ako nakasala batok kang Jehova nga Diyos sa Israel,+ ug ingon niini ug niana ang nabuhat ko.21 Sa nakita+ ko diha sa mga inagaw sa gubat ang usa ka opisyal nga besti gikan sa Sinar,+ usa nga maanindot, ug ang duha ka gatos ka siklong plata ug usa ka baretang bulawan, nga kalim-an ka siklo ang timbang, nagustohan ko kini,+ ug gikuha ko kini;+ ug, tan-awa! kini gitagoan ilalom sa yuta taliwala sa akong tolda uban sa salapi nga anaa sa ilalom niini.”+22 Dihadiha si Josue nagpadalag mga mensahero, ug sila nanagan paingon sa tolda, ug, tan-awa! kini gitagoan sa iyang tolda uban sa salapi ilalom niini.23 Busa ilang gipanguha kini gikan sa taliwala sa tolda ug gidala kini kang Josue ug sa tanang anak sa Israel ug gibubo kini atubangan kang Jehova.24 Si Josue, ug ang tibuok Israel uban kaniya, nagkuha karon kang Acan+ nga anak nga lalaki ni Zera ug sa plata ug sa opisyal nga besti ug sa baretang bulawan+ ug sa iyang mga anak nga lalaki ug sa iyang mga anak nga babaye ug sa iyang torong baka ug sa iyang asno ug sa iyang panon sa mga hayop ug sa iyang tolda ug sa tanang butang nga iyaha ug ilang gidala sila ngadto sa ubos nga patag sa Akor.+25 Unya si Josue miingon: “Nganong nagdala ka ug pagkasinalikway kanamo?+ Si Jehova magdala ug pagkasinalikway kanimo niining adlawa.” Niana ang tibuok Israel nagbato kaniya,+ nga human niini ilang gisunog sila sa kalayo.+ Busa ilang gibato sila.26 Ug sila nagpatindog ibabaw kaniya ug usa ka dakong tapok sa mga bato, hangtod niining adlawa.+ Niini si Jehova mitalikod sa iyang mainit nga kasuko.+ Mao nga ang ngalan nianang dapita gitawag nga Ubos nga Patag sa Akor,+ hangtod niining adlawa.


text:
TALALUPANGDON NGA MGA HITABO SANG NAGLIGAD NGA TUIG
Mga Balita sa Lainlain nga Pungsod
Pagpanaksi sa Tanan nga Taga-Canada
Ang video nga Ngaa Dapat Tun-an ang Biblia? ginbadbad na karon sa walo ka tumandok nga lenguahe agod maaman ang mga kinahanglanon sa teritoryo sang sanga sa Canada. Sa sulod sang napulo ka adlaw nga kampanya sa Nunavik Arctic sang Oktubre 2014, napasalida ang video sa Inuktitut sa halos tanan nga balay sa 14 ka komunidad, nga may sobra 12,000 ka tawo.
Nagdayaw ang Manedyer
Sang Septiembre 2014, ang internasyonal nga kombension sa Seoul ginhiwat sa Sangam World Cup Stadium sa South Korea. Nalipay gid sa programa ang sobra 56,000 nga nagtambong. Ang manedyer sang istadyum nagdayaw gid sa maayo nga paggawi kag pagkooperar sang mga Saksi sa tion sang kombension. Nagsiling sia: “Maayo ang pamatasan sang tanan. Nagdayaw gid ako kay mas maayo pa sila manglimpyo sa istadyum sangsa amon mga propesyonal nga manugtinlo. Kuntani may pareho man sa inyo nga panimuot ang amon mga tinawo kon nagaobra sila. Kon sundon gid naton sing maayo ang relihion, kinahanglan mangin mga Saksi ni Jehova kita.”
Si Jehova Nagahatag sing Kinahanglanon nga Paghanas
Sang Mayo 2012, ang gobierno sang Sweden wala nagbaton sang aplikasyon sang mga Saksi ni Jehova nga hatagan sila sing benepisyo nga ginahatag sa iban nga relihion. Gin-aprobahan sang Nagadumala nga Hubon nga iapelar ini sa Supreme Administrative Court sang pungsod.
Namat-od ang Korte nga maghiwat sing bista antes ini magdesisyon. Nagmiting ang pila ka utod halin sa lainlain nga pungsod agod binagbinagon kon paano sabton ang posible nga mga pamangkot sa tion sang bista. Nag-ensayo sila sa Kingdom Hall sa Stockholm.
Sa tion sang ila pag-ensayo, nagtunog ang doorbell. Ginbuksan sang utod ang puertahan, kag duha ka dalagita nga nagaedad sing 13 kag 14 ang nagpakilala sa iya. Nagsiling sila nga may gusto sila ipamangkot parte sa mga Saksi ni Jehova. Ang utod nagsaysay, “Gusto ko sila silingan nga magbalik sa dason nga adlaw, bangod masako kami kag indi namon gusto nga madisturbo.”
Apang nagdesisyon ang utod nga istoryahon sila. Madamo sila sing pamangkot, ang pila parte sa mga problema sa sosiedad kag pagbotar. Pagkatapos, nagbalik sia kag ginsugid sa mga utod kon ano ang ginpamangkot sang mga dalagita kag kon paano niya ini ginsabat.
Pagkadason nga adlaw, nakibot ang mga utod sa tion sang bista kay kalabanan nga pamangkot sang Korte pareho sa pamangkot sang mga dalagita. Ang utod nga nagarepresentar sa organisasyon nagsiling: “Dapat kuntani kulbaan ako kay nagaatubang ako sa kilala nga mga abogado sang pungsod, apang kalmado ako. Nabatyagan ko gid nga ginbuligan kami ni Jehova paagi sa paghatag sa amon sing kinahanglanon nga paghanas antes sini nga adlaw.”
Nagpabor sa amon ang Korte, kag ginbalik sa gobierno ang kaso agod bag-uhon ang ila desisyon.
Ang Isa ka Sako nga Bugas ni Ken
Ang anom ka tuig nga si Ken nagaistar sa Haiti. Nalipay gid sia sang nahibaluan niya nga malapit na lang patindugan sing bag-o nga Kingdom Hall ang ila kongregasyon. Gani, naghimo sia sing sekreto nga kahon kag gintago ini sa iya kuarto. Imbes nga gastuhon ang ginahatag sa iya nga balon nga kuarta, ginabutang niya ini sa kahon. Amo sini ang iya ginahimo kada adlaw asta nga nag-abot ang grupo sa pagpanukod sang Kingdom Hall agod sugdan ang proyekto. Ginhatag niya dayon ang iya sekreto nga kahon, nga nagaunod sing bastante nga kuarta nga ibakal sang isa ka sako nga bugas. Sa sulod sang madamo nga adlaw, ang bugas ni Ken amo ang ila ginpanyaga.
Mando sang Heneral
Sang nagligad nga tuig, dapat magkuha sing pinasahi nga permiso agod makasulod sa Sierra Leone, nga ginkuarentinas bangod sa paglapnag sang Ebola. Halimbawa, ang mga manugtatap sang sirkito dapat magkuha sing mga badge kag passes sang salakyan agod makasulod diri, kag amo man ang mga magadala sang mga literatura kag sulat. Ang mga miembro sang Disaster Relief Committee kinahanglan magdala sing mga infrared thermometer, bleach, kag pagkaon. Dalayawon gid kay pirme sila makakuha sing kinahanglanon nga dokumento.
Makapabakod gid sa pagtuo ang isa ka eksperiensia. Ang mga utod naghatag sing sulat nga nagapangabay sing 34 ka badge kag 11 ka passes sang salakyan, pero kinahanglan nila makigkita sa heneral sang soldado agod aprobahan ang ila pangabay. Duha ka utod halin sa sanga talatapan ang nakigkita sa heneral sa adlaw nga kuhaon nila ang mga badge kag passes. Apang wala nakita ang ila sulat. Ginsugo ang mga utod nga sila ang mangita sa nagatangkas nga mga sulat, pero indi nila ini makita. Sa sina nga tion, ginsilingan sang heneral ang iya sekretaryo nga isira niya ang iya opisina kag sa masunod nga duha ka semana pa niya basahon ang mga sulat. Hanuot nga nangamuyo sing hipos ang mga utod sing bulig ni Jehova. Gintulok dayon sang heneral ang mga utod kag namangkot, “Pila ka badge kag passes ang inyo kinahanglan?” Sang ginsugiran nila sia, nagtindog sia sa iya bangko kag nagsing-al, “Damo ’na katama!”
Ginpaathag sang mga utod ang aton buluhaton kag kon paano ang aton dala nga mga suplay nagabulig agod maatubang ang kabudlayan bangod sang Ebola. Naghipos ang heneral, nagtulok sa iya sekretaryo, kag nagsiling, “Ihatag ang tanan nila nga kinahanglan.”


text: 26 Unya ang mga tawo sa Zip+ miadto kang Saul sa Gibea,+ nga nag-ingon: “Wala ba si David magtago sa bungtod sa Hakila,+ nga nag-atubang sa Jesimon?”+2 Ug si Saul mitindog+ ug milugsong ngadto sa kamingawan sa Zip, ug uban kaniya ang tulo ka libo ka tawo,+ ang mga pinili sa Israel, aron sa pagpangita kang David sa kamingawan sa Zip.3 Ug nagkampo si Saul sa bungtod sa Hakila, nga nag-atubang sa Jesimon, duol sa dalan, samtang si David nagpuyo sa kamingawan. Ug iyang nakita nga si Saul naggukod kaniya ngadto sa kamingawan.4 Busa si David nagpadalag mga espiya+ aron iyang matino kon miabot ba gayod si Saul.5 Unya si David mitindog ug miadto sa dapit nga gikampohan ni Saul, ug nakita ni David ang dapit nga gihigdaan ni Saul, ug usab si Abner+ nga anak nga lalaki ni Ner nga pangulo sa iyang kasundalohan; ug si Saul naghigda sa dapit sa kampo+ uban sa katawhan nga nagkampo libot kaniya.6 Unya si David mitubag ug miingon kang Ahimelek nga Hitihanon+ ug kang Abisai+ nga anak nga lalaki ni Zeruia,+ ang igsoon ni Joab: “Kinsay mouban kanako sa paglugsong ngadto kang Saul sa kampo?” Niini si Abisai miingon: “Ako mouban kanimo sa paglugsong.”+7 Ug milugsong si David uban kang Abisai ngadto sa katawhan panahon sa kagabhion; ug, tan-awa! si Saul naghigda nga natulog sa dapit sa kampo uban sa iyang bangkaw nga giugbok sa yuta sa iyang ulohan, ug si Abner ug ang katawhan naghigda libot kaniya.8 Si Abisai karon miingon kang David: “Ang Diyos karong adlawa nagtugyan sa imong kaaway nganha sa imong kamot.+ Ug karon tugoti ako, palihog, sa pagpaod kaniya sa yuta pinaagi sa bangkaw sa makausa lamang, ug dili ko kini buhaton kaniya sa makaduha.”9 Apan, si David miingon kang Abisai: “Ayaw siya pagpatya, kay kinsa ba ang makabakyaw sa iyang kamot batok sa dinihogan ni Jehova+ ug makapabiling walay sala?”+10 Ug si David miingon: “Ingon nga si Jehova buhi,+ si Jehova ang maghampak kaniya;+ o ang iyang adlaw moabot+ ug siya mamatay, o moadto siya sa gubat,+ ug siya malaglag.+11 Halayo ra+ alang kanako, gikan sa panglantaw ni Jehova,+ nga ako mobakyaw sa akong kamot+ batok sa dinihogan ni Jehova!+ Busa karon kuhaa, palihog, ang bangkaw nga anaa sa iyang ulohan ug ang tibod sa tubig, ug manglakaw kita.”12 Ug gikuha ni David ang bangkaw ug ang tibod sa tubig gikan sa ulohan ni Saul, ug unya nanglakaw sila; ug walay nakakita+ ni may bisan kinsa nga nakamatikod ni may bisan kinsa nga nahigmata, kay silang tanan nahikatulog, tungod kay usa ka pagkahinanok+ gikan kang Jehova ang midangat kanila.13 Unya si David miadto sa pikas kiliran ug mibarog sa tumoy sa bukid sa halayo, nga dakong wanang ang nag-ulang kanila.14 Ug si David misinggit sa katawhan ug kang Abner nga anak nga lalaki ni Ner, nga nag-ingon: “Dili ka ba motubag, Abner?” Ug si Abner+ mitubag ug miingon: “Kinsa ka nga misinggit sa hari?”15 Ug si David miingon kang Abner: “Dili ka ba usa ka lalaki? Ug kinsa ang sama kanimo sa Israel? Nan, nganong wala mo bantayi ang imong ginoo nga hari? Kay usa sa mga tawo misulod aron sa pagpatay sa imong ginoo nga hari.+16 Kining imong gibuhat dili maayo. Ingon nga si Jehova buhi,+ takos kamong mamatay,+ tungod kay wala kamo magbantay+ sa inyong ginoo, ang dinihogan ni Jehova.+ Ug karon tan-awa kon hain ang bangkaw sa hari ug ang tibod sa tubig+ nga diha sa iyang ulohan.”17 Ug si Saul nakaila sa tingog ni David ug miingon: “Tingog mo ba kini, anak ko nga David?”+ Niini si David miingon: “Tingog nako, akong ginoo nga hari.”18 Ug siya midugang: “Nganong gigukod man sa akong ginoo ang iyang sulugoon,+ kay unsa ba ang akong nabuhat, ug unsang pagkadaotan ang anaa sa akong kamot?+19 Ug karon pamation unta sa akong ginoo nga hari, palihog, ang mga pulong sa iyang sulugoon: Kon si Jehova ang nag-aghat kanimo batok kanako, mosimhot unta siya ug halad-nga-lugas.+ Apan kon kini mga anak sa tawo,+ tinunglo sila sa atubangan ni Jehova,+ tungod kay sila nag-abog kanako niining adlawa aron ako dili na mobating may bahin sa panulondon ni Jehova,+ nga nag-ingon, ‘Lakaw, pag-alagad sa ubang mga diyos!’+20 Ug karon ayaw itugot nga motulo ang akong dugo sa yuta atubangan sa nawong ni Jehova;+ kay ang hari sa Israel migula aron sa pagpangita sa usa ka pulgas,+ ingon sa usa ka tawo nga nagagukod ug langgam nga perdis ibabaw sa kabukiran.”+21 Ug si Saul miingon: “Nakasala ako.+ Pauli na, anak ko nga David, kay dili ko na ikaw buhatan ug kadaot, sanglit ang akong kalag nahimong bililhon+ sa imong mga mata niining adlawa. Tan-awa! Milihok ako nga binuangbuang ug nasayop gayod pag-ayo.”22 Unya si David mitubag ug miingon: “Ania ang bangkaw sa hari, ug paanhia ang usa sa mga batan-ong lalaki ug ipakuha kini.23 Ug si Jehova mao ang magabalos sa matag usa sumala sa iyang pagkamatarong+ ug sa iyang pagkamatinumanon, sa pagkaagi nga si Jehova karong adlawa nagtugyan kanimo sa akong kamot, ug dili ko buot nga mobakyaw sa akong kamot batok sa dinihogan ni Jehova.+24 Ug, tan-awa! ingon nga ang imong kalag bililhon niining adlawa sa akong mga mata, hinaot usab nga ang akong kalag mahimong bililhon sa mga mata ni Jehova,+ aron siya magluwas kanako gikan sa tanang kasakit.”+25 Niini si Saul miingon kang David: “Mabulahan ka unta, anak ko nga David. Dili lamang nga ikaw sa walay pakyas magabuhat kondili ikaw usab sa walay pakyas mogawas nga mananaog.”+ Ug si David milakaw sa iyang dalan; ug kon bahin kang Saul, siya mipauli sa iyang dapit.+


text:
KAPITULO 85
Malipay sa Paghinulsol sa Makasasala
ILUSTRASYON BAHIN SA NAWALANG KARNERO UG NAWALANG SENSILYO
NAGLIPAY ANG MGA ANGHEL SA LANGIT
Sa ministeryo ni Jesus, kadaghan niya gipasiugda ang kaimportante sa pagpaubos. (Lucas 14:8-11) Nangita siyag mapaubsanong mga tawo nga gustong moalagad sa Diyos. Tingali ang pipila kanila nailhan gihapong makasasala.
Namatikdan sa mga Pariseo ug eskriba nga ang maong mga tawo nga ilang gipakamenos midawat kang Jesus ug sa iyang mensahe. Nagbagutbot sila: “Kining tawhana mahigalaon sa mga makasasala ug mikaon uban kanila.” (Lucas 15:2) Gibati sa mga Pariseo ug eskriba nga labaw sila ug giisip ang ordinaryong mga tawo ingong abog. Gigamit sa mga lider ang Hebreohanong ekspresyong ‛am ha·’aʹrets, o “katawhan sa yuta” aron tamayon ang ubos nga mga tawo.
Pero si Jesus naluoy ug gitratar sila nga may dignidad. Busa daghang ordinaryong tawo, lakip kadtong nailhang makasasala, ang gustong maminaw kang Jesus. Pero unsay gibati ug reaksiyon ni Jesus sa mga nanaway niya tungod sa iyang pagtabang sa ordinaryong mga tawo?
Klaro ang tubag ni Jesus dihang mihatag siyag makapatandog nga ilustrasyon, sama sa iyang gihatag nga ilustrasyon didto sa Capernaum. (Mateo 18:12-14) Sa ilustrasyon ni Jesus, ang mga Pariseo kunohay ang mga matarong ug naa sa panon sa Diyos. Pero ang ubos nga mga tawo mao ang nahisalaag. Si Jesus miingon:
“Kon duna moy 100 ka karnero ug mawala ang usa niini, kinsa kaninyo ang dili mobiya sa 99 didto sa kamingawan ug pangitaon ang usa nga nawala hangtod nga makit-an kini? Dihang makit-an niya kini, siya malipay pag-ayo ug iya kining pas-anon. Ug sa makauli na siya, tawgon niya ang iyang mga higala ug mga silingan, ug ingnon sila, ‘Maglipay ta kay nakit-an nako ang akong karnero nga nawala.’”—Lucas 15:4-6.
Unsay punto? Si Jesus nagpatin-aw: “Sultihan ko kamo, adunay labaw nga kalipay sa langit tungod sa usa ka makasasala nga maghinulsol kay sa 99 ka matarong nga wala magkinahanglan sa paghinulsol.”—Lucas 15:7.
Seguradong naigo ang mga Pariseo sa gisulti ni Jesus bahin sa paghinulsol. Para nila, dili sila kinahanglang maghinulsol kay matarong sila. Sa miagi, dihang gisaway nila si Jesus tungod kay mikaon siya uban sa mga tigkolektag buhis ug sa mga makasasala, siya miingon: “Mianhi ko sa pagdapit, dili sa mga tawong matarong, kondili sa mga makasasala.” (Marcos 2:15-17) Para sa nagpakamatarong nga mga Pariseo, dili na sila kinahanglang maghinulsol. Tungod niana, wala sila makahatag ug kalipay sa langit. Pero kon dunay maghinulsol, ang langit maglipay.
Aron ipasiugda ang iyang punto nga dunay dakong kalipay sa langit kon maghinulsol ang makasasala, mihatag si Jesus ug lain pang ilustrasyon: “Kinsang bayhana nga may napulo ka sensilyong drakma, nga kon mawad-an siyag usa ka drakma dili modagkot ug lampara ug manilhig sa iyang balay ug pangitaon kinig maayo hangtod nga makit-an kini? Ug sa makit-an na niya kini, tawgon niya ang iyang mga higala ug mga silingan, ug moingon, ‘Maglipay ta kay nakit-an nako ang akong drakma nga nawala.’”—Lucas 15:8, 9.
Kini nga ilustrasyon ni Jesus susamag leksiyon sa iyang ilustrasyon bahin sa nawalang karnero. Siya miingon: “Sa susama sultihan ko kamo, dako ang kalipay sa mga anghel sa Diyos tungod sa usa ka makasasala nga maghinulsol.”—Lucas 15:10.
Tiaw mo na! Ang mga anghel sa Diyos malipay kon ang makasasala maghinulsol. Importante kaayo kana kay ang mga makasasala nga maghinulsol ug makapanunod sa Gingharian sa Diyos makabaton ug mas taas nga posisyon kay sa mga anghel. (1 Corinto 6:2, 3) Pero wala masina ang mga anghel. Busa unsa poy atong bation kon ang makasasala sinserong maghinulsol ug mobalik sa Diyos?
Pagkat-og Dugang
Mapasaylo ba ang Atong mga Sala?
Mopasaylo ba ang Diyos bisan sa bug-at nga mga sala? Unsay atong himoon aron kita iyang kahimut-an?
Unsa ang Gingharian sa Diyos?
Sa dinhi pa si Jesus sa yuta, iyang gipakita kon unsa unyay himoon sa Gingharian.
Usa ka Diyos nga “Andam sa Pagpasaylo”
Kon mahinumdoman sa Diyos ang tanang butang, sa unsang paagi niya kita pasayloon ug kalimtan ang atong sala?


text:
Arangkada of Leo Lastimosa for April 27, 2012
Grand Halad sa CNU
Cebu Normal University, Cebu City--Anhi himuon ang sunod nga Grand Halad sa Kapamilya (GHSK). Naa na sa ikalima niyang tuig, ng labing dakong piyesta sa libreng mga pangalagad mahitabo karong Hunyo 30. Kabahin sa tibuok buwan nga pagsaulog sa ika-17 nga anibersaryo sa DYAB Abante Pa, Bisaya!
Mao ni unang higayon sa GSHK dinhi. Apan hagbay rang nakigtambayayong ang CNU sa DYAB ug ABS-CBN Cebu. Silay nitipig sa nagbahang relief goods sa Kapamilya Relief Campaign alang sa mga biktima sa bagyong Sendong niadtong Disyembre. Samang silay gidangpan sa Kapisanan ng mga Brodkaster ng Pilipinas (KBP) Cebu Chapter nga pundohanan sa relief goods alang sa mga biktima sa bagyong Frank niadtong Hulyo 2008.
-o0o-
Hinaot nga wa kabatyag silang Presidente Marcelo Lopez ug ubang kadagkoan sa CNU nga amo silang giabusohan. Bisan tinuod nga amo silang gisiging-siging niadtong Disyembre. Kanus-a desperado ming nangita og kapahimutangan sa relief goods nga niawas na sa ABS-CBN Broadcast Complex sa Jagobiao, Mandaue City ug sa among relief operations center sa Fuente Osmena.
Nakahunahuna dayon ko sa CNU. Apan wa koy numero ni Lopez. Maong nagpalaban kong Carmi Cavanlit sa TV Patrol Central Visayas nga masteral student sa CNU. Salamat na lang nga di sila kutikutihan. Gitahasan dayong Lopez si CNU Vice President Bibiana Isok pag-abli sa social hall alang sa nagbuntaog nga hinabang sa manggihatagong mga Sugbuanon.
-o0o-
Ning laing hugna sa among paghangyo sa CNU, nangahas na sab mi. Una ming nanghangyo ni Dr. Ledidica Leyson sa CNU Alumni Assocation. Dihang niingon siyang uyon si Lopez, nagpanon dayon mi paingon dinhi nga wa magda og bisan unsang papel sa pormal nga pananghid.
Gawas nga gilibot mi nilang Lopez, Isok ug Leyson sa tibuok main campus, gitugotan pa gyod mi nila nga makaggamit sa tanang hawan nga mga luna ug sa pulos hamugaway nga Samuel McClintock Hall, EMMA Hall, Tandang Sora Hall ug social hall alang sa kaliboan ug usa ka libreng pangalagad sa GHSK.
-o0o-
Maong palihug markahi nang daan ang imong kalendaryo. Alang sa mas dako nga GHSK karong Hunyo 30 puhon. Sama sa naandan, duna tay libreng konsultasyon ug mga tambal, libreng ibot sa ngipon, libreng laboratory services, libreng notaryo ug legal services, libreng livelihood skills training, libreng tupi ug masahe, libreng veterinary services ug one-stop sa nagkalainlaing buhatan sa gobyerno.
Daghang salamat nilang Lopez ug kaubanan sa paghangop sa GHSK sa CNU. Gipasaligan ming Lopez nga wa siyay panagana. Kay kabahin sa batakang tahas sa CNU ang pakiglambigit sa nagkalainlaing sektor pagtabang sa labing nagkinahanglan.
Hinaot wa makugang ang mga tinun-an ug magtutudlo nganong abot sa dunggan ang among ngisi pagbiya dinhi. Mga institusyon sama sa CNU ang tinuod nga yawe sa kalamposan ug kamalungtaron sa GHSK. [30] leo_lastimosa@abs-cbn.com


text:
ANG BANTAYANANG TORRE HULYO 2013
Angay Ka Bang Mosalig sa Relihiyon?
Daghang tawo naglisod pagsalig sa relihiyon tungod sa kahigawad. Pagkat-og dugang bahin sa relihiyon nga imong kasaligan.
Nganong Susihon ang Relihiyon?
Kon sakop ka sa usa ka relihiyosong organisasyon, samag gisalig nimo niini ang imong espirituwalidad ug kaluwasan.
Makasalig ba Ka sa Relihiyon Kon Bahin sa Kuwarta?
Nagagamit ba ang mga relihiyon sa inyong dapit ug lainlaing paagi aron mangayog kuwarta? Nahiuyon ba kini sa Bibliya?
Makasalig ba Ka sa Relihiyon Kon Bahin sa Gubat?
Si Jesus nagtudlo sa iyang mga sumusunod nga higugmaon ang ilang silingan. Nagsunod ba ang mga relihiyon karon nianang sugoa?
Makasalig ba Ka sa Relihiyon Kon Bahin sa Moralidad?
Daghang relihiyosong lider dili maayong sumbanan kon bahin sa moralidad. Nagpakabana ba ang Diyos sa atong moralidad?
Duna bay Relihiyon nga Imong Kasaligan?
Nahigawad ba ka sa usa ka relihiyon? Nan, lagmit dili na ka mosalig sa bisan unsang relihiyon. Sa unsang paagi makatabang nimo ang pagtuon sa Bibliya?
Pagpalampos sa Ikaduhang Kaminyoon
Ang ikaduhang kaminyoon lagmit may mga problemang wala sa unang kaminyoon. Sa unsang paagi molampos ang magtiayon?
Siya ‘Nagbuhong sa Atong mga Kasingkasing’
Matag adlaw, ang mga tawo, bisan kadtong ingrato, makabenepisyo sa iyang pagkamaayo.
“Wala Na Ko Magtinguha nga Bag-ohon ang Kalibotan”
Sa unsang paagi ang pagtuon sa Bibliya nakatabang sa usa ka aktibista sa pagkat-on bahin sa tinuod nga kausaban alang sa katawhan?
May Pagtagad ba ang Diyos sa Atong Pag-antos?
May mga tawo nga nagduhaduha kon duna bay Diyos tungod sa pag-antos nga ilang nakita. Kat-oni sa Pulong sa Diyos kon unsay Iyang pagbati bahin sa atong pag-antos.
Tubag sa mga Pangutana Bahin sa Bibliya
Gisulayan sa tawo ang daghang paagi aron dili matigulang, apan wala pay tawo ang nabuhi sa dayon. Ngano?
Uban Pang mga Artikulo Online
Nganong Sangyawan man sa mga Saksi ni Jehova ang mga Tawo nga Duna nay Relihiyon?
Unsay nagtukmod sa mga Saksi ni Jehova sa pagduaw sa mga tawo nga duna nay relihiyon?


text:
2 Timoteo 3
Si Katapusan mga Allaw
2Ped 2:1-22; Jud 1:4-16
1Pero tuninungin to: Aniya' mga makuri gayod mga uras si katapusan mga allaw. 2Aniya' mga a'a anan si ka'am nga si kamatu'uran makikinalugaringon, makikwarta, hambugiro, mahaya i mga dalum-na, mga abusador, mga suplikado si mga mahanak-na, ma'in mapinasalamaton, gana' pagkadiyusnun-na, 3ga'i agkatara'o paghigugma', ga'i agkatara'o pagpasaylo, mga paragutgot, ga'i ata'o pagdalom si mga isip-na, mga ma'isog, ga'i pirmi alipay si mga mahalap, 4ga'i agpakatapuran, mga garap, ga'i agpakasumatan, makinalipayon ngan gana' si isip-na i paghigugma' si Diyos. 5Iyay nan i mga a'a magkararuyag nga kunta' diyusnon i pagkukulaw si mga iya, pero agdiri' si gahum-na si Diyos pagsalli' si mga kina'iya-na mga iya. Dakaw manginano sito mga a'a.
6Aniya' si mga iya mga lalla magparapandaginot pag'isasallod si mga karuruma'an ngan agdalom si mga danda nga makali' agpansalli' si mga isip-na tungod si mga dati sala' nga magtur'og si mga iya, sanglit agkabarawa mga iya si mga pala'in-la'in mara'at karuyag. 7Agkararuyag to pirmi mga danda nga agpaka'adalan pero ga'i gayod mga iya agpaka'ako' si kamatu'uran. 8Kon ay i pagkuntra-na kas Janes pati' si Jambres si Moises siray, iya may liwat i pagkuntra-na sito mga lalla si kamatu'uran. Puro na mga baliko' i mga inisipan-na mga iya ngan bali i pagdiri'-na si Diyos si pagkaparagturu'-na mga iya tungod si mga pagtu'u-na nga gana' kapulsanan-na. 9Pero ga'i to mga iya agpanliyat, kay pariho si mga mahinabo' si kas Janes, kinaklaruhan gihapon si dimu'an i gana' kadatahan-na nga tinakka-na si pagpakunu-kunu-na mga iya.
I Ultimo mga Panugun-tugon
2Ped 1:19-21
10Kon para namay si ka'aw, sayod kaw ngan ag'abuyunan-mo i nagparaturu'-ko, i klasi-na si kinabuhi'-ko, i katuyu'an-ko, i pagtapud-ko, i kalanga-na si pagpaturus-ko, i paghigugma'-ko, i padayon pag'ilub-ko, 11i mga pagpamasakit si ako, pati' i pag'ilub-ko si mga kakurihan. Akatu'anan kaw liwat si mga mahinabo' si ako ari si mga syudad Antioquia, Iconio, pati' Listra, i mga kasakitan nag'antus-ko tungod si pagtu'u-ko! Pero agsapud-na ako si Ginu'o sito dimu'an. 12Si kamatu'uran, papasakitan i bisan say mag'ako' si diyusnon kinabuhi' nga dati na agpaki'adda si Kristo Jesus 13dungan si padayon pagrara'at-na si ditangnga' mga a'a nga mga mara'at buhat-na pati' mga magparapamakunu-kuno. Sigi mga iya pandaya' si la'in ngan da'inan may si mga kalugaringun-na. 14Pero para si ka'aw, padayunon i pagtapud-mo si mga sa'adalan-mo na kay sakilala-mo may ako nga magparaturo' si ka'aw. 15Padayunon nan liwat kay tikang pa si kadadi'-mo gara' na kaw hi'unong si sagrado Kasuratan nga makabuwan si ka'aw kadunong kon pinapa'i sa'angkun-mo i katalwasan pina'agi si pagtapod si Kristo Jesus. 16Mismo anan si Kasuratan, ahimo allom i mga pamaguwa' isip-na si Diyos ngan mahaya i bulig-na si dimu'an makasurat anan si pagturo', si pag'isog, si pagsu'it, ngan pagpagara' si pagkamatadong 17basi' i kada tinapuran-na si Diyos+ akakaya pagbuhat si dimu'an klasi mga mahalap buhat.